text:
Ubuyobozi bw’akarere ka Rulindo, bugiye gufasha abaturage bahuye n’ibiza kwimuka bagatuzwa ahagenwe ku midugudu, kimwe n’abandi bumva bakwimuka aho batuye kubera impungenge baba bahafitiye.
kubera ikibazo cy’imisozi aka karere gatuyemo, abaturage bose barasabwa kuba maso no kumenya ahantu hose haba hari ikibazo mu bijyanye n’imiturire. Ni muri urwo rwego ubuyobozi busaba abaturage kumenya no kwerekana ahantu hose haba haturuka amazi y’ibisure.
Ayo mazi ngo usanga akenshi aturuka mu misozi ,agasohokera hagati mu butaka.
Aya mazi ashobora gusenya no guhanantura imisozi n’amazu aho usanga n’amazu yitwa ngo yubatse ahakwiye guturwa ashobora kuba yatwarwa, cyane cyane nko mu midugudu. N’ubwo abaturage basabwa kwimuka bagatura ku midugudu,ngo ntibyatuma birara,kuko naho ibisure byahagera.
ubuyobozi bw’aka Karere bukaba buvuga ko abaturage bose batuye ahantu hadakwiranye no guturwa bakwimukira mu midugudu.
Gusa ariko n’ubwo umuyobozi w’aka karere Kangwagye Justus,asaba abaturage bose bagomba kwimuka ko bakwimuka vuba na bwangu ,abaturage bo baravuga ko kuri ubu ikibanza kibona umugabo kigasiba undi, kubera ko muri iki gihe baturage bakeneye ibibanza ari benshi.
Nyuma y’uko iyi nvura ihitanye uyu mubare utari muke w’abantu,Ubuyobozi bw’Akarere bukaba bwarafashe ingamba z’uko abaturage bose batuye ku misozi y’ibihanamanga bagomba kwimuka bagatura ku midugudu,gusa ikibazo kikaba ari uburyo hakorwa igurana ry’ubutaka ku baturage.
Kuri iki kibazo kijyanye n’ingurane umuyobozi w’akarere ka Rulindo akaba avuga ko hagiye kubaho kunvikanisha abaturage bagomba kwimuka n’abagomba kuguranira bagenzi bagenzi bityo ikibazo kigakemuka.
Yagize ati “Abaturage bazaguranira bagenzi babo nabo bature aheza kuko niko gahunda imeze,naho ku birebana n’ingurane hagati yabo ubuyobozi buzabibafashamo,kuko barasa nk’abagorana.”
Uyu muyobozi kandi agira inama abaturage y,uko bashobora no kuba bakwiteranya ubwabo bakaba bagura ubutaka bwa Leta,bityo bakaba babuturamo nta nkomyi.
Imiturire mibi ya bamwe mu batuye akarere ka Rulindo, ikaba yarabaye imwe mu mpamvu zatumye abantu bagera ku 10 bapfa mu Mirenge itandukanye bazize invura idasanzwe yaguye muri aka karere.


c: text/html

text:
Ubwo mu minsi yashize havugwaga iby’Umunyarwanda witwa Bizimana Théoneste wandikiye Leta ya Zimbabwe asaba uburenganzira bwo gutangiza risenga shitani, akaza gutabwa muri yombi kimwe n’abandi bari barariyobotse mu nkambi, no muri gereza bakomeje kuzamura ijwi basaba uburenganzira bwo kwemererwa gusenga imyuka mibi.
Abayobozi ba gereza yo muri Zimbabwe icumbikiye Abanyarwanda n’Abanyekongo bari barayobotse iyo dini ya shitani, barakibaza niba babarekura cyangwa baguma kubafunga.
Abafunzwe bo bagaragaza ko bazira ubusa kuko ari uburenganzira bwo gusenga uko bashatse.
George Lungange, umwe muri izo mfungwa, ati ”Bafite ubwoba bwo kutuburanisha kuko nta cyaha batubonaho, hano muri Zimbabwe umuntu afite uburenganzira bwo gusenga, natwe nibatureke dusenge shitani.”
Abayobozi ba gereza bavuga ko bashatse koherereza abo bagabo mu bihugu baturukamo, ntibyakunda kuko basanze bafite impapuro zibahesha uburenganzira bw’ubuhunzi.
Nk’uko NMG ibitangaza ngo abo basenga imyuka mibi bivugira ko baramutse barekuwe bazahita bashyira imbaraga mu gushaka abayoboke bashya ku isi hose.
Ubu icyo basaba mu gihe batararekurwa ni ibikoresho byo kuba bifashisha basenga, harimo sanduku itukura, urukero n’ibindi.
Ubuyobozi bwa gereza buravuga ko nta na kimwe bufitiye mu byo basaba.
Kanda hano usome ibindi byavuzwe kuri iyo dini ya shitani : http://www.igihe.com/amakuru/muri-afurika/umunyarwanda-agiye-kwirukanwa-muri-zimbabwe-kubera-gushaka-gushinga-idini-rya-shitani.html

robotstxt: allowed

filter: keep


text:
Umuhanzi Bahati Alphonse icyo ashyize imbere ni ivugabutumwa no gufasha
-
- Written by rwandagospel
- Published in Amakuru
- Read 511 times
- font size decrease font size increase font size
- Be the first to comment!
Umuhanzi Alphonse Bahati uzwi mu ndirimbo “Birasohoye” mu kiganiro n’ abanyamakuru yavuze ko ivugabutumwa no gufasha imfubyi abapfakazi, n’ abakene ari byo ashyize imbere kuruta ubuhanzi.
Mu gihe akomeje imyiteguro y’ igitaramo kigamije gukusanya inkunga y’ umukecuru Agnes Kangeyo utuye mu murenge wa Masaka mu karere ka Kicukiro, uyu muhanzi ntaratangaza igihe iki gitaramo kizabera dore ko cyagombaga kuba kuri iki cyumweru kikaba kigijwe inyuma.
Inkunga y’ umukecuru Kangeyo ijyanye no kumwubakira inzu, izakomeza gutangwa muri icyo gitaramo kirimo gitegurwa. Inzu igeze ku itafati rya 7 ni ukuvuga ko igeze muri 1/2 yubakwa.
Alphonse Bahati yagize ati: “icyo njye nshyize imbere ni ivugabutumwa kuruta ubuhanzi kuko nanatangiye kuririmba ntabizi neza, ahubwo natangiriye ku buhamya Imana inyobora mu kuvuga ubutubwa mbinyujije mu ndirimbo”.
Mu bikorwa by’ ubufasha amazemo igihe, Alphonse Bahati avuga ko yakomeje kujya agirana ibiganiro n’ itorero rya ADEPR abarizwamo ko ryemeye ko rizajya rimufasha muri icyo gikorwa.
Muri iki gitaramo gishobora kuzagaragaramo umuhanzi wo mugihugu cya Tanzania Christine Shusho, ataboneka hakaziyambazwa umuhanzi w’ umugande uzwi mu ndirimbo Yesu bela nange.
Mbibutse ko Bahati yashyize hanze indirimbo “Singizwa” ikaba ije nyuma ya “Birashoboka”, igitaramo kizabera ku gicumbi cy’ umuco i Remera nubwo hataratangazwa itariki kizabera.
Latest from rwandagospel
- Igitaramo Gospel Flava cyabaye umwanya wo koza imitima ya benshi (Amafoto)
- Richard Norris yiyahuje kwirasa mumaso bimuviramo kubura amenyo n’ururimi,arishimira kubona isura nshya-AMAFOTO
- Umunyamakuru Jean Paul Kayitare mugahinda ko kubura se umubyara
- Igitaramo cyo gufasha umuryango wa Kanyamibwa cyaranzwe n'ibitwenge n'amarira, hanatangwa arenga miliyoni eshatu - AMAFOTO
- Hari uwi yitiriraga facebook ya Apostle Dr. Paul Gitwaza kandi atariwe ese facebook ya Gitwaza nyayo yaba ari iyihe ?


text:
Ndimubacu Louis
Nyuma y’uko Inama y’Igihugu Ishinzwe Ibizamini mu Rwanda igaragaje urutonde rw’abanyeshuri bemerewe kujya muri kaminuza za Leta n’amashuri makuru, ndetse no gusaba inguzanyo muri SFAR, Oasis Gazette yifuje kumenya neza inota fatizo umunyeshuri agomba kuba afite ngo abashe kubona impamyabumenyi.
Nk’uko, Rutayisire John, Umunyamabanga nshingwabikorwa w’Inama y’Igihugu Ishinzwe Ibizamini mu Rwanda yabigaragaje, kugira ngo umunyeshuri utarabonye amahirwe yo kujya muri kaminuza za Leta n’amashuri makuru ngo abashe no gusaba inguzanyo muri SFAR abone impamyabushobozi agomba kuba afite nibura amanota 13/55 ku wize amasomo atari ay’imyuga na tekiniki cyangwa nibura amanota 21/55 ku bize imyuga na tekiniki.
Aha Rutayisire John yagize ati “impamvu twafatiye ku inota ritandukanye, ni uko abanyeshuri batiga imyuga baba biga amasomo 3 gusa, naho abiga imyuga bakiga amasomo 6.”
Rutayisire avuga ko gutanga impamyabumenyi ku banyeshuri bazashingira kuri ayo manota. Ati “mu mwaka washize twazitangaga duhereye ku munyeshuri wabonye 1,5.”
Abanyeshuri boherejwe mu mashuri makuru na za kaminuza za Leta bagera ku 6.237, bazatangira kwiga mu mwaka wa 2012.
Abo banyeshuri kandi bakaba baziga mu mashami agera kuri 31 muri kaminuza zose za Leta n’amashuri makuru.
Naho mu mashami yose yakozwemo ikizamini cya Leta, ishami rya HEG, niryo ryafatiwe ho amanota menshi kuko bafatiye ku munyeshuri wujuje 55 kuri 55.Share


text:
Umugabo witwa Nicolas ukomoka mu Gihugu cya Turukiya (Turquie) wabayeho hagati y’umwaka wa 250 na 270, akaba yarakoraga ibikorwa byiza byo gufasha abatishoboye niwe witirirwa Père Noël.
Tariki ya 25 Ukuboza buri mwaka abana bato ababyeyi bagurira abana babo impano zitandukanye, bakababwira ko ari Père Noël, wazibahaye abana bikabanezeza cyane.
Amakuru dukesha Wikipedia avuga ko Nicolas de Bari cyangwa Nicolas de Myre witirirwa Père Noël akomoka mu Gihugu cya Turukiya, yavutse hagati y’umwaka wa 250 na 270, akaba yari yarihaye Imana.
Mu mibereho ye Nicolas de Myre yakundaga abana cyane, abapfakazi, hamwe n’abakene, akabafasha uko ashoboye.
Nicolas yafashaga abatishoboye abaha impano zitandukanye, abana akabaha imyambaro yo kwambara mu gihe cy’ ubukonje bukabije. Yambaraga imyambaro y’amabara atukura arimo umweru muke, hamwe n’ingofero.
Mu gihe Umwami Dioclétien yatwaraga ibihugu biri ku mugabane wa Asiya, habayeho akarengane k’Abakristu, akabica, abandi bakajyanwa mu nzu z’imbohe (Gereza). Muri icyo gihe na Nicolas yanyanwe muri Gereza azira kuba umukristo.
Mu mwaka 313 umwami witwaga Contantin yategetse ko babohora imbohe zose z’Abakristu zari mu nzu z’imbohe, Nicolas nawe arafungurwa asubira muri bya bikorwa bye byiza byo kwita ku batishoboye.
Kubera ibikorwa byiza yakoze akiri ku Isi yashyizwe mu batagatifu, Mutagati Nicolas akaba yizihizwa tariki ya 6 Ukuboza buri mwaka.
Kubera igikorwa yakundaga gukora cyo guha abana impano, ababyeyi bo mu Bihugu bimwe na bimwe by’i Burayi batangiye kujya babikora ku munsi mukuru wa Noheli. Mutagatifu Nicolas niwe waje kwitwa Père Noël na magingo aya.


text:
Nk’uko bivugwa na bamwe mu bayobozi mu karere ka Rulindo, ngo kurwanya ubukene bizagerwaho ,ari uko abagore n’urubyiruko bahagurutse bagakora.
Impanvu ngo ni uko muri ibi byiciro, usanga hari bantu bafite imbaraga n’ubushake byo gukora.
Ngo kuba kandi bizafata no ku rubyiruko n’abagore ahanini ,ngo ni uko ari bo mbaraga z’igihugu zizateza ubukungu imbere, ibi ngo bikaba bizatuma habaho impinduka nini mu batuye akarere ka Rulindo ,kandi no mu gihugu hose.
Gusa ariko ngo n’ubwo kugabanya ubukene muri aka karere bizibanda cyane kuri ibi byiciro by’abagore n’urubyiruko,ngo birabasaba ahanini gukora cyane,bisunga ibigo by’imari biciriritse na za sacco,mu rwego rwo gusaba inguzanyo.
Nk’uko kandi bitangazwa n’abagore ndetse n’urubyiruko bo muri aka karere ,ngo ubushake bwo gukora no kwiteza imbere barabufite ,ahubwo ngo icyo bakeneye cyane ni uguhugurwa ku bijyane n’imishinga y’ibyo bakora.
Ngo kuko basanga ubumenyi bafite budahagije kugira ngo babashe kuzamura ubukungu mu karere batuyemo.
Nyiraguhirwa console,ukomoka mu murenge wa Buyoga, avuga ko bashaka gukora, ariko ngo bibasaba nibura kubona amahugurwa ku bijyanye n’imishinga.
Aragira ati”abagore ubu twahagurukiye gukora ,ariko dufite ubumenyi buke ku birebene n’imishinga twakora,kuko abenshi muri twe ntitwageze mu ishuri.Icyo twunva cyakorwa kugira ngo twese tugire imyunvira imwe ni uko baduha amahugurwa bityo bikazamura imyunvire kuri bamwe muri twe.”
Ibivugwa na bamwe muri abo bagore kandi ,binavugwa na bamwe bo mu rubyiruko ,ngo ni uko basanga hakagombye kubaho amahugurwa ahagije, agamije gukangurira urubyiruko gukora imishinga, kwiteza imbere no kuzamura ubukungu bw’igihugu.
Muhawenimana Eric,avuga ko bamwe mu rubyiruko batigeze babona amahugurwa ku bijyanye no gukora imishinga,kandi ngo bikenewe mu rwego rwo guhagurukira gukora mu rubyiruko.
Umuyobozi wungirije ushinzwe ubukungu mu karere ka Rulindo,Murindwa Prosper,avuga ko ubuyobozi bw’akarere bwiyemeje kuzamura imyunvire ku bagore ndetse n’urubyiruko bo muri aka karere,ngo kuko asanga ari bo bagize umubare munini,bityo bakaba bafite n’imbaraga nyinshi.


text:
Gatsibo: Hatangijwe itorero ry’igihugu mu Mirenge ku rwego rw’Akarere
Uyu munsi tariki ya 15 Gashyantare nibwo hatangijwe gahunda y’itorero ry’igihugu mu Mirenge ku rwego rw’akarere. Mu Karere ka Gatsibo iyi gahunda ikaba yatangirijwe mu Murenge wa Kabarore.
Iyi gahunda igamije kwigisha abanyarwanda mu nzego zose amasomo ajyanye n’uburere mbonera gihugu hibandwa cyane ku mateka yaranze igihugu cyacu, nkuko bitangazwa na Upfuyisoni Bernadette uhagarariye itorero ry’igihu mu Karere ka Gatsibo.
Upfuyisoni yagize ati:”iyi ni gahunda y’itorero ry’igihugu mu gihugu cyose, aho tuzigisha abatura Rwanda amasomo ajyanye no gukunda igihugu, ibi bikaba byarahozeho kuva na mbere mu Rwanda rw’abasogokuruza, twizeye rero ko bizafasha mu gusigasira ubusugire bw’igihugu”.
Abaturage bazajya bigishwa hakurikijwe ibyiciro, bakaba bari mu byiciro bitatu aribyo abari hagati y’imyaka 3 kugaza ku myaka 13, hakaba ikiciro cya kabiri kigizwe n’abari hagati y’imyaka 15 kugeza kuri 35, n’ikiciro cy’abasheshe akanguhe.
Muri uyu muhango herekanwe n’ibikorwa byagezweho n’abaturage mu rwego rw’ubuhinzi n’ubworozi, ikoranabuhanga hakaba hanabaye igikorwa cyo kugabirana aho inka ebyiri zahawe abatishoboye.
Gahunda y’itorero ry’igihugu igamije kubaka igihugu gifite abaturage bagikunda, bafite uburere, basobetse ubumwe byose mu muco uranga abanyarwanda.


text:
Tom Close yavutse tariki ya 28 Kanama 1986, avukira ahitwa Masindi muri Uganda, ari naho yashoboye kwigira amashuri y’ikiburamwaka (nursery school). Nyuma yaho umuryango we uza kwimukira mu Rwanda aho yatangiriye amashuri ye abanza muri Remera Academy hanyuma ajya kuri La Colombiere ari naho yaje kurangiriza amashuri abanza.
Mu buzima bwe akiri umwana muto ntabwo yari aziko azashobora kuba umuririmbyi ukomeye kuko yakundaga gukina no gukinisha udukinisho nk’abandi bana akaba kandi yarashoboraga no gukora utuntu dutandukanye tw’abana nk’utumodoka twi’imikwege n’ibindi kandi agakunda no gushushanya.
Mu mpera z’amashuri abanza niho yaje kwinjira muri Chorale nk’umuririmbyi kandi amaramo iminsi, ni naho yaje gukundira ibintu byo kuririmba, akiri muto kandi yakundaga abahanzi nka R.Kelly ndetse na... soma ibindi


text:
Umujyi wa Kigali watangaje ko bitarenze tariki ya 31 z’uku kwezi kwa Werurwe 2013, abaturage bagera ku bihumbi 10 mu Mujyi wa Kigali bagomba kuba bimutse aho bari batuye, mu kubarinda guhitanwa n’ibiza, ariko bazimurwa nta ngurane y’ubutaka babonye kuko ngo ubutaka ari ubwa Leta.
Mu kiganiro n’abanyamakuru, Umuyobozi w’Umujyi wa Kigali, Fidele Ndayisaba, ari kumwe n’abayobozi b’Utureretw’Umujyi, kuwa 27 Werurwe 2013, yasobanuye ko aba bagiye kwimurwa shishi itabona bitewe n’uko aho batuye hateye impungenge, zishobora gutuma ubuzima bwabo bujya mu kaga biturutse ku biza muri iki gihe cy’imvura y’itumba.
Abenshi mu bazimurwa batuye mu duce twa Gatsata, Gisozi, Kimihurura, Remera na Kacyiru.
Ndayisaba yasobanuye ko muri rusange abaturage bagomba kwimurwa, bagera mu ku bihumbi 10, bagabanyijemo ibice bibiri, ati ” Hari 4,500 baba mu nzu bakodesha, abandi 5,400 bafite inzu zabo, muri abo bose harimo 1,500 batishoboye bakwiye gufashwa na Leta hamwe n’abaturage”.
Uyu Muyobozi yongeyeho ko hari abazimurwa bakaba bajya ahandi bagakodesha, abandi bakajya kugura ibibanza, naho abatishoboye bakazafashwa.
Ku kibazo cyo kuzahabwa ingurane, Ndayisaba yasobanuye ko izahabwa umuntu ufitemo ibikorwa, wahawe ibyangombwa mu buryo bwemewe n’amategeko, kandi akabihabwa n’ubifitiye uburenganzira, ariko ubutaka bwo ngo ntibuzishyurwa kuko ari ubwa Leta. Yibukije ko icyihutirwa ngo atari guhabwa ingurane ahubwo ari ugutabara abaturage barindwa ibiza.
Ku kibazo cy’abashyize ibikorwa byabo mu butaka bwa Leta mu buryo butemwe n’amategeko, bo ngo bazirengera inkurikizi zabyo n’uwabibemereye.
Ku bafite inzu zikomeye, Umuyobozi w’Akarere ka Kicukiro Paul Jules Ndamage, yasobanuye ko umuntu wese utuye ahantu hashobora guhura n’ibiza agomba kuzimuka. Aho yatanze urugero rw’aho INILAK yubatse mu gishanga cya Kagina.
Iki gikorwa cyo kwimura aba baturage kizatwara miliyari zigera kuri 56 z’amafaranga y’u Rwanda azava mu muganda w’abaturage bafatanyije na Leta. Abazimurwa bahawe itariki ntarengwa yo ku wa 31 Werurwe 2013, abadafite ubushobozi bakazashakirwa aho gutura.


text:
Uru ni urugero rw’umuntu wanditse ahantu abaza ikibazo bitewe n’ibibazo yahuye nabyo mu rugo rwe kubera inzoga:
“Hashize amezi make umugabo wanjye yabonye akazi gashya, kuva icyo gihe nabonye ko asigaye ataha bwije cyane buri munsi kandi ahumura inzoga. Mbere yari asanzwe anywa ariko agataha saa tatu za nijoro. Ubu asigaye atinda cyane ndetse no muri week-end abana nanjye ntitukimubona, iyo mbimubajije, arambwira ngo ni ubuzima bwe. Ni gute nakomeza kumubuza kunywa inzoga?”
Iki kibazo kirerekana uburyo umuryango uba utagihuza gahunda. Uyu mugore ntabwo avuga niba umugabo ahahira urugo uko bikwiriye cyangwa atabikora, gusa akenshi umuryango ukoresha bike bishoboka ubundi amafaranga menshi akigira mu kugura inzoga. Izi rero ni zimwe mu ngaruka zo kunywa inzoga.
Birazwi cyane ko incuti n’abavandimwe z’unywa cyane iyo bahuye n’icyo kibazo bahisha inzoga zose ndetse bakamucunga cyane iminsi yose. Inama yanjye ni uko utagomba guhangayika cyane kubera ibyo.
Mufashe unamukunde uko ushoboye ariko ntubabare cyane mu gihe inama zawe atazitayeho cyangwa ngo azishimire, dore ko uko byagenda kose ubushake bw’ uwatwawe n’inzoga aribwo bushobora kugira icyo bumara.
Icyo wakora
Gufasha umuntu watwawe n’inzoga ngo azireke ntibyoroshye, reka turebe ibindi byakorwa:
• Iyiteho, wite no ku muryango wawe uko ushoboye cyane cyane ko uwatwawe n’inzoga aba afite ibindi yitayeho.
• Niba warashakanye n’uwatwawe n’inzoga, ni igihe cyo guhaguruka ukita ku nshingano zose z’urugo. Niba wabasha gufata amafaranga yanyu yose akaba ari wowe uyagenera ibyo akora. N’ubwo bitoroshye byaba byiza ubashishe kumwereka ko utamucunga cyane ukagira amafaranga make uharira inzoga. Naho ubundi ibindi bibazo bishobora kuba byavuka.
• Niba udafite akazi, gerageza ugashake mu gihe uwo mwashakanye atakizana amafaranga mu rugo. Guhagarara neza mu bijyanye n’ubukungu ni byiza kugira ngo(…)
Kanda hano usome ibikurikira kuri agasaro.com.


text:
Minisiteri y’Urubyiruko n’Ikoranabuhanga mu Itumanaho n’Isakazabumenyi, iratangaza ko gahunda ya ‘HAPPi’ yashyiriweho urubyiruko hagamijwe kurufasha kurufasha kwiteza imbere biyubakamo icyizere no guharanira gukunda Igihugu.
Umunyamabanga Uhoraho muri iyi Minisiteri ushinzwe Itumanaho n’Isakazabumenyi, Rosemary Mbabazi, yasobanuriye urubyiruko rwari mu ihuriro rya Imbuto Foundation rwaturutse mu gihugu hose mu ngando y’iminsi ibiri, ko HAPPi Generation ari gahunda yashyiriweho urubyiruko hagamijwe kurushakira ubuzima bwiza.
Rumwe mu rubyiruko rwaganirijwe kuri gahunda ya HAPPi Generation, bavuga ko izabafasha gutanga umusaruro mu bandi no kuba inyangamugayo mu gutegura ejo heza.
Umuyobozi w’Akarere ka Kicukiro Paul Jules Ndamage, yasabye urubyiruko gukomeza kuba imbaraga z’Igihugu baharanira kugikunda. Ati “Mu 1994 habayeho urubyiruko rudakunda Igihugu (aha yabasobanuriye ko hari urubyiruko rwakoze Jenoside)”.
Yabasabye kwihuta mu guteza Igihugu imbere, bagahangana n’abanenga ibyiza u Rwanda rwagezeho. Avuga ko rugomba gusangiza ibitekerezo byarwo byubaka n’ibigaragaza aho rugeze.


text:
mar.
30
août
2011
Muri iyi minsi, kuri uru rubuga hanyuzeho ibitekerezo byinshi bishya nakunze gusoma. Ariko icyo nahaye agaciro kurusha ibindi ni ubushake bwagaragaye bwo kwerekana amazina y'abantu bashobora gufasha Abanyarwanda kuzahura iki gihugu bakagikura mu rwobo FPR ya Kagame yagitayemo. Nanjye ndifuza kwerekana abagabo babiri nzi neza kandi bakunzwe bihagije n'Abanyarwanda. Aba bombi, niba ari intwari nk'uko tubazi, ndabasaba gutinyuka bakinjira mu kibuga cya politiki, ibihato bibabuza gukorera Abanyarwanda bigakurwaho, bakajya imbere, tukababona maze tukabakurikira. Abo bagabo bombi b'ingirakamaro cyane ni Nyakubahwa Donald Kaberuka na Maître Rwangampuhwe François.
I. KABERUKA Donald
1.Yavutse taliki ya 5/10/1951. N'ubwo arengeje ya myaka 50 Zelote yavuze akaba ubu afite imyaka 60 y'amavuko, Donald Kaberuka ni umuntu ucyifitemo ubusore butangaje mu mutwe no ku mubiri kandi mu by'ukuri ibyerekeye gukorera igihugu akaba yarabitangiye kera.
2. Donald Kaberuka Arajijutse cyane, yize amashuri yo mu rwego rwa kaminuza muri Tanzania no mu Bwongereza. Afite impamyabushobozi y'ikirenga , Doctorat en Sciences économiques yakuye muri Kaminuza y'i Glaslow muri Ecosse. Ni specialiste de la finance internationale.
3.Donald Kaberuka yakoreye Urwanda byinshi byiza ariko cyane cyane kuva yaba Ministre des finances et de la plannification économique(1997-2005) yakoze uko ashoboye ngo ateze igihugu imbere mu by'ubukungu: gusana igihugu nyuma y'intambara na jenoside, kugabanya ubukene no kongera iterambere.
4.Nyamara kuva Donald Kaberuka yakurwa ku mwanya wa Ministre akoherezwa guteza imbere Banki Nyafurika itsura amajyambere (BAD), nibwo iterambere ry'u Rwanda ryatangiye gukendera, Agatsiko kayobowe na Paul Kagame gatangira gusahura igihugu no kwikubira ibyiza byacyo katitaye ku bukene bw'abaturage.
5.Donald Kaberuka arakunzwe cyane muri BAD abereye Perezida kuva muri 2005(uwo mwanya yarahutorewe) , kandi koko birazwi ko ari umuntu w'imico myiza, utaranganwa umuco mubi wo KWIKUBIRA, akaba umugabo ushishikajwe n'icyateza abaturage ba Afurika yose intambwe igaragara u majyambere.
6. Donald Kaberuka ntashinjwa kunyereza ibya rubanda ahubwo yaranzwe no kurwanya cyane abarangwaga n'ako kageso , aho yayoboye hose. Iyo ikaba ari n'imwe mu mpamvu z'ingenzi zatumye akurwa ku mwanya wa Ministiriri mu Rwanda akoherezwa hanze y'igihugu kugira ngo adakomeza kubangamira Paul Kagame n'Agatsiko ke , kuko bo gusahura ibya rubanda babigize umwuga.
7. Donald Kaberuka ntiyijanditse mu bwicanyi.
Iyi ngingo irakomeye. Mu gihe bimaze kwemerwa na bose ko nta muntu ufite ibiganza bijejeta amaraso y'Abanyarwanda uzongera kwishyira imbere ngo aratuyobora, Donald Kaberuka we afite ibiganza byera de ! Niba hari uwo yaba yariciye azamvuguruze ku mugaragaro.
8.Donald Kaberuka afite ubunararibonye mu byerekeye ubukungu mpuzamahanga. Aho gukomeza kuyoborwa n'impumyi zituvana mu bukene zitwerekeza mu butindi, Donald Kaberuka afite inzira nyinshi yanyuramo, azi imiryango yose yakomangaho , igihugu cyacu kikazamuka mu bukungu butarundanije mu biganza by'Agatsiko konyine ahubwo busaranganyijwe n'Abanyarwanda bose.
9.Donald Kaberuka azi neza Paul Kagame n'Agatsiko ke: azi aho ibintu bipfira kandi ntayobewe uko byakosorwa, iterabwoba rigashira mu gihugu, abanyarwanda bakongera guhumeka umwuka w'ubwigenge mu Rwagasabo.
Muri make, Donald Kaberuka rwose ni we Muyobozi ukwiye U Rwanda, turi benshi hano i Kigali, tumusaba ko umurimo mwiza akora muri BAD yawusoza bwangu akagaruka mu gihugu cyamwibarutse, akadufasha kukizahura. Aramutse yemeye agafatanya n'abandi banyarwanda b'indakemwa mu mico no myifatire, bajijutse, batishoye mu bwicanyi, bafite ubushake bwo kubaka iki gihugu, nta kabuza, Urwanda rwahatorera agatege, rukayoboka inzira y'amajyambere.
II. Maître RWANGAMPUHWE François
Uyu mugabo ashobora kuba ari we ukunzwe n'Abanyarwanda benshi muri iki gihugu. Rwangampuhwe yavukiye mu cyahoze ari Komine ya Rukondo,paruwasi ya Cyanika mu BUFUNDU (Gikongoro), ahanga mu 1945. Yahungiye muri Kongo Kinshasa ahagana 1963 aba ariho yigira amashuri yisumbuye na Kaminuza.
Kuva FPR yatangira, Maître Rwangampuhwe yarayikoreye cyane, aho imariye gufata ubutegetsi muri 1994, atahuka mu Rwanda.
1. Rwangampuhwe ni umuntu ujijutse akagira n'ubumenyi buhanitse mu byerekeye kuyobora igihugu. Afite impamyabushobozi mu by'amategeko(Droit).
2.Rwangampuhwe yanga urunuka akarengane : icyo agaya cyane ubutegetsi bwa FPR ni akarengane karenze urugero Agatsiko gakorera Abanyarwanda. Iyo akaba ari yo mpamvu yahisemo kutamaranira gufata imyanya y'ubutegesti nk'abandi akaba yarihitiyemo umurimo wo kunganira Abanyarwanda imbere y'inkiko (Avocat).
3.Yunganiye benshi mu manza zinyuranye kandi bagatsinda..Kubera iyo mpamvu, Maître Rwangampuhwe afite umwanya ukomeye mu mitima y'Abanyarwanda benshi cyane.
Icyo tumusaba ni uko yamenya ko igihe cye kigeze cyo kujya ahagaragara agatabara iki gihugu kuko akarengane gakomeje kuba kenshi. Imiborogo y'Abana b'U Rwanda bari ku ngoyi y'Agatsiko yageze mu bushoroshori bw'ijuru: Barasenyerwa utururi twabo izuba riva, baramburwa udusambu twabo, barafungwa bazira imitungo yabo, baricwa kubera ko ari abakene bakaba basigaye bafatwa nk'umwanda mu mujyi wa Kigali, hari benshi bamaze imyaka irenga 17 bafunze nta madosiye bagira....ako karengane kose nta wundi wakadukiza atari wose Maître Rwangampuhwe François.
Fatanya n'abandi bagabo bashishikajwe no kubaka u Rwanda rubereye abenegihugu bose, Abatwa ,Abahutu n'Abatutsi. Kandi rero birashoboka . Uko byamera kose, Abanyarwanda turi benshi twiteguye kugushyigikira. Jya mbere, turi kumwe.
Mpakaniye Jean Bosco, Kigali
Submit your high-quality, original articles for more exposure, credibility and traffic back to your website. Becoming a full-time artist isn't something that happens overnight. Being able to make a living from being an artist takes a lot of time, dedication and motivation.
If you dread going to work every day or have ever wanted to do the kind of work that made you feel good about what you do then this article is for you. Working in a career that helps others is the difference between looking forward to your job and forcing yourself to go to work each day.
Rwose na njye uriya mugabo ngo ni Kaberuka numva bamurahirira.
Ariko se, ingorane z'abanyarwanda bivurugutamo kuva ryariiiii, kuki atazamagana? Dore ko we atanikanga. Afite ijwi ryakumvikana ariko miru!!! Aruce arumire, barumire areba aceceke. Keretse niba kureba akaga k'u Rwanda bigombera computer aka wa wundi ngo utegereje ko computer izamwogereza amasahani.
Buriya se iyaba na we byamukorerwagaho yaba yaracecetse ra? Ubwo bwenge bwe se butareba ngo bubone, butegereje iki? Tuvuge ko adashaka kwivuruguta muri politike ! Ariko nibura natange umuganda w'ibitekerezo. Cyangwa si umunyarwanda ni umugande na we!
Nave muri silence, twumve akamuvamo.
Ego mwa basindi mwe.
Donald Kaberuka ni umuhanga cyane. Nahuye n'abazungu yiganye nabo, bambwiye ko ari computer. Ni umwe mu bahanga ISI ifite muli Economics. I would like to see him as the President of United States of Africa.
Nkunda umugabo ntacyo ampaye. Izina niryo muntu, Rwangampuhwe ati ni mutumire Makuza mukibuga. Reka nkubaze ko uli umunyamategeko ubona makuza akora akazi ashinzwe. Ubundi Misitiri wintebe amaze iki
mu Rwanda nawe ulimo. none se umugabo utagira ijambo niwe uduhitiyemo koko ngo atuyobore. Sinkuzi neza aliko nkulikije iyi nyandiko yawe wagirango uli muli babandi bagiye babona amadiploma
baguze
Ego ko mana yirwanda ngo uli maitre, Na Rwigema PC yahungutse avuga ko azanye impamya bumenyi avanye muli Congo aho yaramaze imyaka ibili gusa, ntawe nufuza gusebya aliko ibitekerezo byanyu birerekana aho izo degree mwazikuye
Komera
Muvandimwe ibyo ushima aba bagabo nibyo ariko barabura ikintu cy'ingenzi :Nta n'umwe muribo wari watinyuka ngo yamagane akarengane rubanda rw'abanyarwanda rugirirwa na kariya gatsiko !Nonese Rwangampuhwe ko ari avocat ayobewe amarorerwa yakozwe na Gacaca cyangwa ukwivanga kw'abayobozi mu bucamanza!Nyamara numva ngo hari ihame mu butabera rivuga ngo akarengane ubona ugaceceka nawe uba ugakora!Nonese Donald ayobewe ko ubukungu bwose bw'u Rwanda buri mu maboko ya ka gatsiko,ayobewe se ko abakene basenyerwa amazu yabo hitwajwe impamvu z'ibinyoma ngo zo gutunganya umugi cyangwa guca Nyakatsi?Ko ataratinyuka ngo abyamagane?Umulideri dukeneye ni uwanga akarengane iyo kava kakagera kandi agahaguruka akakarwanya, ubundi abasigaye bakamufasha kubaka igihugu kizira akarengane, ubwikubire,ivangura iryariryo ryose, igitugu cy'abayobozi, cyimakaza demokarasi n'uburenganzira bwa muntu.
Mugire amahoro! Ndabona mwanyanditseho byinshi,..ubutegetsi simbwifuza rwose, njye mburanira abantu, ngashaka n'akanyuzo iyo nshaka kwambika anbantu ubusa! Kandi iyo uburana biterwa n'uruhande
uherereyemo,...uretse se ubuswa bw'abakurikira imanza, nerekana umwe mu mihoro ngahamya ko ari Misago wayitumije kandi akayikoresha,..iyo haba ahageze amajyambere bari gusuzuma niba uwo mupanga
warakoreshejwe, kandi byangwagaho kuko nari nawuguze ari mushya,..nagira abantu inama ariko kuyobora u Rwanda munkure ku rutonde, uko Barutobye ntacyo nakwishoborera!
Ahubwo uwo nabasha kugira inama kandi nkamushyira aho nshaka yaba Makuza,...mumushyireho, ni umuhanga kandi azi gukina umupira w'intoki,....uwo bahuje ubugenge ni Joe Habineza, umwe muri bo niwe wasimbura Pawulo kandi azi ko bashoboye, kandi ntibazamujyana imbere ya Sentare byakomeye! Mukomere, akanjye karenge ngakuyemo! Mpariye abandi niryo Data yashakaga kunyita ariko mu rwego rwo kwihimura ampa irinkujije!
Ngo rwangampuhwe? mwisetsa abantu. Ise yamwise ahari azi uko azamera. Izina niryo muntu. Ntacyo yamarira igihugu, uretse kubuza abantu amahoro. Nta mpuhwe agira, uzabaze ab'iwabo bamuzi. ibyo afite
biramuhagije nagumane ibyo niba ari aho anyongera abantu
Agatsiko kananiwe gusenya uru urubuga, none gatangiye kurwoherezaho ama VIRUS aza yiyambitse impu z'intama. *Ngizo za Kaberuka. *Ngizo za Rwangampuhwe, etc. Ninde se uyobewe ko Donald Kaberuka ali umwe mubashakira Paulo Kagame abinjizwa mu gatsiko; siwe washakiye Kagame Louise Mushikiwabo? Naho Rwangampuhwe ni Rwangampuhwe nyine; ni umuhezanguni; uyu se yazahuza abanyarwanda ate?
nta rwanagmpuhwe mu bantu, pu. Ni umugome ni shitani yamara abantu
http://www.youtube.com/watch?v=G7sSXMtApGU&feature=related
Kuli Mucengezi,
Uduteye amatsiko!
Urashaka kutubwira ko Nkubana Jeannette aliwe wagiraga icyo apfana na Kagame cyangwa se ni Kaberuka wagiraga icyo apfana na Kagame? Ndabona usa n'uzi amabanga. Yatugezeho. Nicyo uru rubuga rubereyeho.
Mbashimiye mwese ibyo bitekerezo byanyu kuri aba bagabo 2. Ndagira ngo ngire icyo mvuga ku mwitwarire ya Kaberuka akiri ministre (1997-2005). Kaberuka yabay ministre asimbuye Birara wari umaze kwegura kubera kutihangira ubujura bw'abatsiko. Igihe cyari kigeze ngo Kagame n'agatsiko bashyireho umuntu usobanukiwe no kunyereza kugira ngo abakorere plan ntakuka, kandi yabirangiza akazagororerwa, ubwo rero niko byagenze. Hagati aha rero akiri ministre de finances, muzabaze ukuntu yajyaga atumirwa muri Hoteli Kiyovu kugira ngo amadosiye Birara yari yaradindije. Ubwo icyo gihe muzamenye Nkubana Jeannette wari warabohoje hoteli Kiyovu uwari we n'icyo yapfanaga na Kagame
Mugire amahoro! Mdabona abaginga bakomeje gushakisha, niba ngo mba kurekura ubutegetsi, ndabona Umuleader uri mu banyarwanda muri iki gihe, nkamubabwira kuko najye anteye ubwoba, kandi nkaba nizera
ko atabanza kumena amaraso, uwo mugabo ni THOMAS NAHIMANA,...yarize, yakoreye Imana, muri Pansiyo ye tuzamupangira agacanyi, yaharaniye uburenganzira bwa muntu mu bihe bikomeye, akoresha ka Politiki
ke ko kudahubanganya abandi, amze kwiga uko bayobora bakanategeka igihugu, kandi yatanze urubuga ngo abanzi bamvugeho uko bambona,...erega ndamwemera, buriya niwe ungejeje ahabi kuko yatumye bose
banyandikaho, ndamutumiye rwose, nzabumuha ntamugoye, ntagire shida sinamukorera ibyo nashoboje Twagiramungu cga Victoire!
Niwe mu Leader nemera, nari nabanje gukeka ko ari umu CDR none naratohoje nsanga akwiye kuyobora u Rwanda!
Musezeranyije kumufasha muri transition nibwo amahindura atamena amaraso.
Mbigiriye gukunda u Rwanda!
http://profile.ak.fbcdn.net/hprofile-ak-snc4/276036_802520391_4836737_n.jpg
Muze gusa iso bazamubaza ino i kamembe twumva ngo yarangije kwiga n'ubujura bwe akora he icyayi akimereye nabi ngo FPR iumereye nabi none mulicara muli ambassade sha muli abajura nuko tubihorera H.E azabimenya muzosubira kw'isuka mbese nagende yongere akore mu cyayi.
ahaaa sibyiza ariko kandi si numuco.mubyukuri mu kwegura kwe yasobanuye impamvu yegoye ntabwo yemeye ko kuri ariya mafoto yasambanaga sibyo?gusa iyi site yo ntiyanatekerezaga ko ashobora kwegura kuko abavugwa ibiruta ibye nubu baracyakariho,ni mukurikire mwinigure nababwira iki.
Bwiza we komera cyane!
Bavuga ibigondamye imihoro ikarakara. Arya mafoto uvuga se iyi site hari ayo uyahimbye? Ibyo bavugaga se ntibyari ukuri! Kubona umugabo kandi w'umuyibozi yitwara kuriya se wowe wumvishe bikunyuze? Ubwo urashaka se ko uramutse usanze umukobwa wawe ari umwe muri barya wari kugira uti mumureke akomeze yibyinire! Nako ndavugishwa, wasanga bari batumwe n'iwabo!!
Ntimukange ukuri n'ubwo kuryana!!!
Njye mbona uru rubuga hari byinshi rwakemuye, nibura abanru bagenda begerana, bakamenya icyo abantu batekereza, ibyifuzo byabo n'ubindi.
@ Bwiza #53,
Uvuze ko nyiri urugo yapfuye siwe uba amwishe! Kubwawe wumva umuntu ya kwiba, akica, agasambana...ntibivugwe ngo ni ugusebanya? Uwo mu minisitiri urengera ngo baramusebeje, nawe ubwe iyo abona ko ari ugusebanya ntiyari kwegura! Yabonye ko ibyo bamuvugaho ari ukuri aregura.
Erega kuri iyi site havugirwa ibitavugirwa kuri ya masite yanyu ngo ni igihe.com, izuba, newtimes n'ibindi!
Niba ushaka gusoma ibikunyura nakurangiye isoko, hano turinigura di!!!!
ko utamuvuze izina se ninde uwo mutubwire kabirigi we kassim ndabona naho mbona izina rye merci.
NI BYIZA KUTUGEZAHO ABANTU BAZIMA KUKO AKENSHI KULI IZI MBUGA BABA BASENYA ABANTU? UGASANGA NTA KINTU KIZIMA CYUBAKA ABANYARWANDA CG KIBAHA IKIZERE KU BIHE BIZAZA;
aBO BAGABO UVUZE SIMBAZI ALIKO KUBONA UBAVUZE NI UKO WABAJIJE BENSHI KU BIBEREKEYE; nANJYE NAKUNGANIRA NKAVUGA NK?UMUGABO NZI MBERE YA GENOCIDE UTALIGEZE AGIRA AMACAKUBILI MU BY?UBWOKO UTAVUGWAHO MU BWICANYI. WIZE AMASHULI AHAMBAYE AKABA N?UMUNYABWENGE BIVUGWA NABIGANYE NAWE ALI PRIMAIRE SECONDAIRE NAYISUMBUYE . AKABAYARAKORANYE NAB HABYARA N.ABINKOTANYI KANDI AKABYIKURAMO NEZA MALGRE IBYO BAMUHIMBIYE BYOSE AKICALMA AGASUBIRA MU RWANDA NDETSE AKAJYA AZA NO HANZE MU BURAYI AKABONANA NABO BABANYE MBERE ,WASANGA ALI MULI BAKE BAFITE INYIFATIRE NK,IYUWO MUGABO WABAYE ANBASSADEUR MU BUFARANSA HASOHOKA INYANDIKO ZA BRUGUERRE AKEMERA AGATAHA N,UMUGORE WE AKARENGA IBYO BYOSE NDETSE N INKULIKIZI ZALI KUMUGEREKWAHO,,? nAMWIRANZEHO NTI ABAGABO TURARUTANYWA,,,,
ariko mbaze ibi byose byaje gute? ninde wabwiye gushakisha abayobora urwanda? uziko gusara bidasaba umunsi? iyi site rwose noneho ndabona isigaye yizanira urwenya gusa ubuse mwumva uwa yobora urwanda ariwo iyi site yatereye hejuru? kubyiza se yazanye ,mu guhuza abanyarwanda se,ikiza kiyi site ni ikihe usibye kuryanisha abanyarwanda gusa uribuka itangira ukuntu yatangiye isebya abayobozi burwanda ,ibintu wagirango ni site yabana bamwe batukana site ishobora gusenya umuryango ikaryanisha umugabo numugore ,ikagaba urwango hagati yabana na babyeyi be ubwo wumva icyayivamo twakwizera ari iki? mwibuke itangira ko yashyize amafato ngo umuntu abyina kikaba ikintu cyamamajwe nkaho nkiri ugufungura uru rubuga we atigeze abyina mubuzima bwe ariko iryo shyari ninda nini bigirira iki? buriya se uziko abo wateranyije nabo washebeje bizibagirana iyo udatangira nabi wenda byari kugira ireme kuko twari kumenya ko wenda ibyo utanganza uba ubifitiye gihamya ariko wapi watangiye ubeshya usebanya ,ugira amacakubiri yose ndavuga wowe mwe bakuru buru rubuga,rwose jye sindamenya icyo muhatse gusa icyo maze kubabonamo ni urwango gusa .
Maitre Rwampuhwe izina niryo muntu yahemukiye MGR Misago yemera kumushinja ibinyoma ntakwiriwe kuba leader ubuhemu ntibusibangana. Kuburanira ibuka n'urwango igirira abahutu oya puu
ariko Kabareuka sawaa ni technicien utarahemutse
kuri #39 uravuze urangize ngo imana ibayobore erega imana ntiyobora abicanyi keretse niba wibeshye ukaba washakaga kuvuga satani.naho ubundi ntawe uzabafasha gukora ku maroso ndumva utabaza cyane ariko nzineza ko aho uri ari umuregwe uhaze ,nubugome bwagusabitse,aho gusaba ngo abantu bahinduke bumve ko mumena amaraso ari umuziro ahubwo wowe urabahamagarira imirwana uko wumva se ubwona ubwo butegetsi mwabuvanaho gute? umuregwe wa batindi yee muzabyumva mushaje
@Gahutu #44,
Ko uvuga ngo Kayonga azi gushyira mu gaciro, ko nshakishije nkabona yaramaze abantu barenze 900 ahahoze ari muri commune Rukara, Commune akomokamo?
Kimwe na Karenzi Karake nawe uregwa ubwicanyi ndengakamere yakoreye ahahoze ari commune Bulinga.
Nta balideli mbonye aho b'abicanyi.
L’APCR et le COVIGLA en appellent aux autorités françaises et plus particulièrement au Préfet de la Préfecture de Seine Maritime de prendre leurs responsabilités face à l’implantation toujours
croissante de la milice INTORE à Rouen et dans son agglomération. Ces associations invitent les services de la Préfecture à mener leurs propres enquêtes. Ils se rendront compte que les soldats de
l’APR déguisés en demandeurs d’asile sont à pied d’oeuvre en Seine-Maritime et partout en France. Ils sont prêts à tout pour éliminer les opposants, réels ou supposés comme tels y compris par
l’empoisonnement.
Si Paul KAGAME se permet d’exporter le terrorisme sur le sol britannique, son soutien inconditionnel il peut, à plus forte raison frapper n’importe où et n’importe quand en France.
Il n’est plus un secret pour personne et les INTORE ne le cachent pas. Ils tiennent des propos qui incitent à la haine et à la violence intercommunautaire à l’instar de ceux tenus par le Dr Joseph UMUGWANEZA du CHU de Rouen. Si de tels propos ne sont pas sanctionnés, les INTORE se verront de plus en plus intouchables et passeront à la vitesse supérieure.
Reka nsubize Fine comment nr 23.Ngo Victoire ntaho yize?Waba warasomye sonCV?Uyu mwega se Kagame utugejeje ahunamuka,wambwira Ecole Secondaire yarangije i Uganda?Ngo ni umusoda,wambwira Academie
Militaire yizemo kugira ngo abe Officier?Uretse stage yakoze muri USA,wambwira ahauntu Kagame yize?Ntare School,nga yaba yaramaze imyaka itatu!!!!
Aliko ngo yambwiye abanyamakuru,bamubajije aho yize,ati ese,ko Yezu muzi ibyo yakoze,mwambwira aho yize?Genda Rwanda waragowe.Uramuke.
Mubaterure mubztereke i kigali turebe icyo bakora!!!bo se ni ibiragi abo bose mwirwa murindagira ho ni n abalideri????baba babatumye? Naba bazi kuvuga di!!!ushaka kuyobora natobore mureke kwirwa murindagira mu bigambo gusa!!!!!
MWESE ABARWANYA KAGAME MURARUHIRA UBUSA. KAGAME AKUNZWE N'ABANYARWANDA. MWESE ABARWANYA KAGAME MURARUHIRA UBUSA. KAGAME YEMEWE N'AMAHANGA. MWESE ABARWANYA KAGAME MURARUHURA UBUSA. KAGAME ABARUSHA KUREBA KURE. MWESE ABARWANYA KAGAME MURARUHIRA UBUSA. ABANYARWANDA TUMURI INYUMA. MWESE ABARWANYA KAGAME MURARWANYA ABANYARWANDA!
Kuri Mahoro Zelote, Bite ko twakubuze? Turagukumbuye. Hari Film hano muri South Africa yitwa Sarafina, ariko ushobora no kuyibona kuri Amazon.com. Waba uyireba mbere y'uko utugezaho andi mabanga.
Dore ka extrait gato nkoherereje kuri youtube:
http://www.youtube.com/watch?v=G7sSXMtApGU&feature=related
Mwabantu mwe mwese munyumve (abahutu n'abatutsi )
Abantu babili b'ABA LEADERS bashobora ndetse no kubabanziliza , bagomba gutegura n'inzira y'ubwiyunge bwa ukweli , twemera kandi namwe mwese mwemera ni GEN KAYONGA NA GEN KARAKE KARENZI NA COL MURASIRA ARBERT . aba bagabo bazwiho gushyira mugaciro cyane , ndetse bamwe nka Gen karenzi na Gen kayonga bemera ko FPR itagombaga kwica abahutu !!!gusa uyu Col murasira we rwose n'umuntu wumuhanga uzwiho gucisha make kandi agashyira no mugaciro ,ABA BICARANYE BAHILIKA KALIYA GATSIKO BAGASHYIRAHO INZIBA CYUHO BAGASUBIZA UBUTEGETSI ABASIVILIAN , BAGACA AKAJAGALI N'ITERA BWOBA BY'ABASILIKALI MUBATURAGE , DORE KO NA GEN KAYONGA ATABYIYUMVISHA , UKUNTU ABASILIKALI BALIMO KUVANGIRA ABANYA POLITIKI !!!
Ingufu zaba bagabo zirakenewe , bakageza Kagame imbere y'ubutabera hakabona kubaho ubwiyunge bwa UKWELI , AMA SIO!
Urakoze leprophete kutugezaho baliya bagabo babili bandi uvuga ko nabo bashobora kuba aba leaders bacu batubera urumuli rwa demokrasi.
Ili curaburindi lero turimo, kandi tukaba dushaka kurivamo, twarishyizwemo na Paulo Kagame n'agatsiko ke. Njye uko mbizi lero aba bagabo bombi bari muli ako gatsiko. Kuba uli mu gatsiko singombwa kuba uli ministri, senateri, depite cyangwa se umuslikari mukuru; reka da! Uti Kaberuka Kagame yamwigije hirya amwohereza kuba Prezida wa BAD. Alalalaaa! Mu bandi bose se bagize agatsiko bali mu gihugu imbere, ufite umwanya urwoshye ungana n'uwa Kaberuka ni nde? Uti Rwangampuhwe nta myanya ya politiki yigeze ahabwa! Wibwira se ko ba avoka bandi bose dufite muli iki gihugu nta numwe ushobora kuba yaburana nka we cyangwa se anamurushe? Gusa icyo arusha abandi ni uko imbere y'abajuje imanza ze zihita neza kubera igitinyiro cy'umuntu ukomeye mu Cyama cy'Agatsiko. Ko ubona amasosiete menshi yamushyize mu nama z'ubuyobozi bwayo, si ukugirango ajye ayavuganiro mu buyobozi bw'Agatsiko yishyikiramo?
Munyangaju, igihe aba bagabo bombi bazaba bahagurutse bakagenda bagafatanya na ba Dr Rudasingwa nabo bigeze kuba muli FPR, aliko bakaza kuyivamo kubera amahano Agatsiko gakomeje gukorera Abenegihugu, nibwo abantu bazatangira gutekeza ko abo bagabo bombi bagiye ku buyozi bw'igihugu bazana amatwara atagira aho ahuriye n'aya Agatsiko ka Paulo Kagame.
Uyu Rwangampuhwe muvuga ni wawundi wagaragaje ubuswa mu rubanza rwa Musenyeri Misago mukaba muvuga ko azwiho ubwenge? Nibarizaga!
NDABONA HARABATUNVA, NKULIYINGOMA YARABABWIYE ARIKO AMATWI MUYASHYIRAMO IBITI! WOWE WIYISE MPAKANIYE NTACYO UVUZE RWOSE.
Mu gihe kitarambiranye muraba mwumva bariya ba Kaberuka na Rwangampuhwe batumiza abanyamakuru kugira ngo bababwire ko inyandiko yasohotse ku rubuga leprophete ntaho bahuriye na yo. Ubu aho bari ubwoba bwabarimbuye bagira ngo Kagame ntabasiga amahoro nibatajya imbere ye ngo bapfukame, barire, barigate ibirato bye kugira ngo abahe imbabazi. Mu Rda abantu basigaye barahindutse ibishushungwa; nta bumuntu!
Icyo dukeneye nuko abarwanya leta yikigari bose bashyirahamwe bakumvikana kuri gahunda yo guhirika buriya butegetsi ntakindi ibindi byose namagambo mugerageze muhuze ingufi zanyu mwese Imana ibayobore.
Iryojambo uvuze ni iryakigabo Komerezaho ugire inama baba bagabo ariko ngukosore sibo biyita abalideli ni ababibita nsinziko baba babatumye ngo babyandike niba aribo kandi babyandika (abalideri) bakabyitirira abandi nahitambasiba kuko ntaburideli bwaba bubarimo.
Nibajye mukibuga tubarebe, Inama n'amashaka zitagira icyo zigeraho for 17 years twazirambiwe, ni mumanuke mufatanye n'abanyarwanda kwigobotora. ntago watera umupira uri iburayi go uze ugwe mu izamu rya Kagame ari muri Stade amahoro! ugomba kuza muri Stade mugakina umupira buri wese n'anakinryi n'abafana be,akagutsinda cyangwa ukamutsinda. otherwise guys; STOP TALKING ABOUT THE PROBLEM IF YOU DON'T WANT TO SOLVE IT.
Niko Gakeri we no mubalideri banyu ushyramo wamucugusi Rusesabagina, ni hatali. Mugeze kure koko ni muhamwe Kagame abategeke naho ibyo gushaka abategeka igihugu mudafite ni mubuvemo. uzi ko mumeze nkabari munzozi, ubwo mwacitse urundogora kubera imyaka 17 abahutu mudageka. Nihashira indi nkiyi noneho muziruka kugasozi. Ni mwihangane na nyina w'undi abyara umuhungu.
abo bantu muvugira ko ari aba leaders, rwose mubikuremo, none se niba hashije imyaka 17 bahari bakaba babona ibibazo urwanda rurimo bagaceceka muzajya kubibahatamo ngo babavugire??
nko kuvuga ngo Kaberuka azi FPR neza what do you mean?? yes arayizi nyine ariko se ko yakoranye nayo kugeza nanubu akaba ntakintu kizima arakora kumugaragaro ngo yerekane ko atayishyigikiye, utekereza ko abanyarwanda hari icyo bamubwiye ko afite akazi ke keza? that's it!? bafite ubwenjye bwinshi cyane ariko baharanira inyungu zabo kurusha izarubanda mugomba kubimenya?? ninde se mubayobozi b'u rwanda uba uyobewe ko ibintu bitagenda neza?? ariko barinumira kubera inyungu zabo!!!
dore inkwari ni izi: Mushaidi, Victoire Ingabire na Maitre Ntaganda, bahaze amagara yabo kubera gukunda igihugu.
ahubwo dukeneye abantu batujya imbere mugushyigikira aba lideri bacyo tukababohoza kandi tugakomezanya urugamba rwo kwigobotora.ibikorwa bakoze ni intambwe ikomeye yerekana umutwaro bafitiye igihugu rwose kandi ni ubutwari budafitwe naburi wese.
@kuri Buregeya canisius&18
Nkunda umugabo ntacyo ampaye !!!!uravuga ukuri nyako !ureke abirwa mu mahomvo atazigera atanga umusaruro .
Bravoooooooooooooooooooooooooo
Ndasaba ABAHUTU niba mutarabuneye bwose[ubwenge]dore ko munigirira bucye ko mutakongera gutekereza kuri RUDASINGWA na GAHIMA Gerard abo bagabo ndabazi neza erega namwe murabazi,sha niyo basaba imbabazi bate ntabwo bashobora guhinduka,ariko GAHIMA aho muramwibuka mukubutse iyo za Mugunga na Benaco uburyo yabamanuraga muri gereza nta na MAP cyangwa OMDP yumucamanza. sha mwibagirwa vuba none murimo kumusingiza ngo ni umulideli wanyu,sha mwene SEMBWA mwamwibeshyeho,nanjye kubwanjye uwo mugabo yiyamamaje na Twagiramungu nakwitorera Twagiramungu kandi mbizi neza ko ntacyo yangezaho aho kuyoborwa na Gahima.Mwene nyina RUDASINGWA we afite inyota yo kuba perezida kuva 1989 ntacyo atakora ngo abe perezida,inyota ye sinzi icyo yazatumarira dutege amaso
simperutse inaha ariko ubu noneho nagarutse kuko i Rwanda agafunguzo dukoresha dusoma uru rubuga ntirutwemerera gutanga ibitekerezo! Ngaho rero ubu se u rwanda rubuze umuleader murabigenza mute nimururekere umwana wa Rutagambwa rero akomeze asunikiririze nubwo namwe mbona mumugera amajanja! Ikindi mutohoze neza niba koko azajya mu Bufaransa kuko hari benshi barekereje bashaka guhita bafata ya ntebe ndende ajya yicaraho mu Rugwiro
sha sebarenzi baramubeshyera. uwabamaze ni assiel kabera umwe kagame yaje kwirenza nyuma. naho uyu mugabo kaberuka nibyo koko nincabwenge pe, ntanubwo yagiye akunda gusakuza nkabo tumenyereye cg yihandike mu mascandals menshi yagiye aba mu rwanda nko gukuraho bourse, gusenyera abakene n'andi mafuti menshi yagiye kandi nubu agikorwa na kagame n'agatsiko ke. Ariko njye mushinja son silence mortel imbere y'akaga kagwiririye abanyarwanda n'akabugarije ubu. Iyo aba yaratoboye akamagana l'injustice rwose yari un candidat ideal. Uwavuze Rudasingwa nanjye ndamwemera kandi ntanahantu azwi cyane mumabi yo mu Rwanda kimwe na Ingabire watumye Kagame ashya ubwoba agata ibitabapfu yirirwa aremekanya ibinyoma bidafite shinge na rugero ngo amuheze muri gereza, hahahahah. Burya na Mushayidi ndamwemera cyane kuba yarabashije gutahura hakiri kare ibinyoma bya Kagame n'agatsiko ke akanabyamagana yivuye inyuma ahamagarira abanyarwanda kwiyunga bakaba umwe naho ureke ibinyoma bya Kagame ugiye kugusha igihugu mumanga kitazivanamo. Kayumba yari kuvamo umulideri mwiza nuko izina rye rishyirwa mumajwi cyane mu byago byagwiririye abanyarwanda. Ariko aramutse yisobanuye kuburyo bunyura, ntakabuza aboneka nkumuntu wahangara Kagame n'agatsiko militairement nikimenyimenyi Kagame n'abicanyi be barahahamutse kubera ku mwikanga kandi yibereye South Africa
Hahahahahahahahaaaaaaa!!!!Yampayinka data sebutarinyoni bwa Nzonnyo !!!Yemwe yemwe yemwe nimukomerezaho turebe aho bishya bigana ahari yenda hazavamo ikizima,mupfa kudashyiraho Kagome n`agatsiko ke k`inkoramaraso.Hihihihihihiii!!!Yewe ni ibisetso pe !!Ahuuuuu!
Iyo urebye ubona qualites zose ÐONALD K. azuzuje ariko mfite impungenge ko nawe ari kumwe na H.E. Murabizi neza ko ntacyo bahuriyeho? Ku bwanjye birimo urujijo . Murakoze
INGABIRE VICTORE na DR Rudasingwa
Aba leaders barahari: DR RUDASINGWA, RUSESABAGINA,INGABIRE VICTORE, MUSHAIDI, NTAGANDA BERNARD.
Aba leaders barahari: INGABIRE VICTORE,DR.RUDASINGWA, MUSHAIDI, NTAGANDA BERNARD, Abo bandi muvuga baza mu bindi! Ese kuki ubu batagaragara nuko nta bitagenda babona? .
Mukomere mwese
SEBARENZI akunganirwa na KABANDA Celestin mukomeze mutumenyeshe nabandi mwaba muziho ubushobozi, nubwo indagu za MAGAYANE zitubwira neza ko umuntu uzasimbura RWABUJINDIRI rurya ntiruhage, ari umuntu uzaba atarigeze ategeka narimwe (agira ubuyobozi muri iyi Leta Cg iyayibanjirije) abenshi bakaba babonako yashobora kuba ari RUSESABAGINA;
musome telegrams nshya zituruka muri ambassage y amerika mu rwanda kuri Wikileaks kuri ino link:
http://wikileaks.org/origin/123_0.html


text:
Dominic Nic ni umuririmbyi akaba n’umwanditsi w’indirimbo zihimbaza Imana (Gospel Songs). Amazina ye yose ni Dominic Nic Ashimwe, afite ubwenegihugu bw’ubunyarwanda, afite ibiro 74.5, uburebure bwa metero 1.72, ni umusore w’imibiri yombi. Mu mabara akunda higanjemo cyane umweru, arangwa no gucisha make, kubaha buri wese, kuganira cyane no gusetsa mu bandi.
Yavutse ku itariki ya 10 Ukuboza 1986, avukira ahahoze hitwa Perefegitura ya Gisenyi, ubu hitwa mu Ntara y’I burengerazuba. Ni umwana wa mbere mu muryango w’abana 6. Papa we umubyara yitwa Mbonigaba Anselme naho mama we yitwa Kamashyuza Veronique. Mu mwaka wa 1998, nibwo papa we umubyara yitabye imana azize uburwayi. Ubu Dominic Nic asigaranye mama we hamwe n’abavandimwe be 5.
Ku myaka ine, Dominic Nick yatangiye amashuri y’inshuke. Nyuma yimyaka 2, nibwo Dominic Nic yatangiye amashuri abanza mu kigo cyitwa Gacuba/II. Mu mwaka wa 2001, nyuma yo gutsinda ikizamini gisoza amashuri abanza, Dominic Nic yoherejwe gutangira icyiciro cyambere cy’amashuri yisumbuye (Tronc Commun), mu kigo cyitwa “ESSA Gisenyi” ahamara imyaka 3 hanyuma yoherezwa kurangiza amashuri ye yisumbuye mu kigo cyitwa “Collège Inyemeramihigo”. Mu mwaka wa 2007, nyuma yo gutsinda ikizamini gisoza amashuri yisumbuye, aho yahawe impamya-bumenyi y’amashuri yisumbuye A2, mu ishami ry’ubumenyamuntu (Sciences Humaines).
Ku myaka 8 gusa nibwo Dominic Nic yatangiye aririmba mu rusengero rwitwa Bethel rubarizwa mu itorero rya ADEPR (Association Des Eglises Pentecote du Rwanda), muri chorale y’abana bato yitwa Chorale Tumaini. Mu bwana bwe yakunze kumva abaririmbyi b’ibyamamare kw’isi nka Lucky Dube, R.Kelly, Craig David n’abandi.
Buhoro buhoro akomeza azamuka ariko icyakomeje kugaragarira buri wese haba ababyeyi be ndetse na bagenzi be mumikurire ye, ni uko yakomeje kugaragaza ko afite impano koko. Urro ni nk’aho ku myaka 11 gusa Dominic Nick, yahimbye indirimbo ye yambere yise “Mana Rurema”. Yanakomeje kugaragaza inyota yo kwiga gucuranga ibyuma bya muzika : Guitar, Piano n’ibindi.
Hashize igihe gito, yaje gukora Itsinda afatanije na bagenzi be baririmbanaga muri chorale harimo uwitwa Tumaini ndetse na Amani maze bakora Itsinda ry’abasore 3 ryitwaga “God’s Gift Group”. Iri tsinda ariko ntiryakomeje gukorana kuko nyuma y’imyaka mike buri wese yagiye gukomeza amasomo ye ahantu hanyuranye n’ahundi nuko bituma badakomeza kuririmbana.
Ku ishuri aho yize hose, Dominick Nick yakomeje kujya aririmbana na bagenzi be bigana, ayobora amatsinda yo kuramya no guhimbaza yo mu bigo yigagamo, kugeza ubwo arangije amashuri ye mu mwaka wa 2007. Mu mpera z’umwaka wa 2008, ni bwo Dominic Nic yagiye muri studio yitwa “Alphanet Studio” yakoreraga mu gihugu cya Repuburika iharanira Demokarasi ya Congo (RDC), mu mujyi wa Goma, uyu ukaba ari umugi wegeranye n’umugi wa Gisenyi aho avuka, maze akorana n’umu-producteur utunganya umuziki witwa Frank Mastola indirimbo audio yitwa “Inshuti nziza” ari nayo yakozwe bwambere kuri album.
Nyuma y’iyi ndirimbo yakomeje ategura n’izindi ndirimbo arizo : Nemerewe kwinjira, Ntihinduka, Ntacyadutanya, Ingoma, Nditabye, Ineza yaririmbanye n’undi muhanzi w’umunyarwanda witwa Faycal Ngeruka, na Arikumwe natwe (ari nayo yitiriye iyi album ye yambere) izi zose zashyizwe hamwe mu mwaka wa 2010, kuri album ye yambere yise “Ari Kumwe Natwe”. Igitaramo cye cya mbere, Dominic Nick yagikoze tariki ya 28 Werurwe 2010, ashyira ahagaragara iyi album ye “Arikumwe natwe”. Iki gitaramo yagikoreye I Kigali. Nyuma yahoo, ku itariki 09 Nyakanga 2010 Dominic Nic yerekeje muri kaminuza nkuru y’u Rwanda (National University of Rwanda) naho ataramira abanyeshuri baho, iki kikaba ari igitaramo cyo guhimbaza Imana kitazibagirana muri iyi kaminuza.
Nyuma y’icyo gitaramo, Dominic Nic yatangiye gutegura amashusho y’indirimbo ze (Clip Video). Ku itariki ya 19 Ukuboza 2010, nibwo yakoze indi ikindi gitaramo (concert) cyo gushyira ahagaragara album ye ya mbere y’amashusho(DVD). Iyi DVD nayo ikaba yaritiriwe album “Ari Kumwe Natwe”. Mu njyana akunda kuririmba, harimo injyana ya R&B, Slow-R&B, n’izindi njyana nyafurika muri rusange. Ibyuma bya muzika ashobora gucuranga harimo Guitar na Piano.
Mu bihembo amaze guhabwa harimo igihembo yahawe ku itariki ya 26 Kanama 2010 agihawe na Moriah Entertainment Group cy’uko Album ye Ari kumwe Natwe yabaye iya mbere mu kwezi kwa karindwi muri enye zahatanaga. Ku itariki ya 20 Gicurasi 2011, nibwo Dominic Nic yegukanye na none ikindi gihembo cyitwa Salax Awards, nk’umuhanzi w’indirimbo zihimbaza Imana witwaye neza mu mwaka wa 2010. Ibi bikaba ari ibihembo bitangwa na Ikirezi Group, ihemba abahanzi baba baritwaye neza umwaka wose.
Inzozi ze ni uko yazaba umuhanzi ukomeye haba mu Rwanda ndetse no ku isi yose akabasha kubwira abantu bose iby’inkuru nziza ya Kristo Yesu n’urukundo adukunda ruhebuje.
Indirimbo Zikunzwe za Dominic Nic
1 Ashimwe - Dominic Nic
2 Ingoma ya Yesu - Dominic Nic
3 Gukora neza - Dominic Nic feat Faycal
4 Nditabye - Dominic Nic
Umuhanzi Dominic Nic
Labels: abahanzi nyarwanda, ibyamamare


text:
Abacuruzi b’imyenda yo mu ntoki basigaye bafite amayeri yo gucuruza banicungira umutekano umunsi wose, aho bahungira muri Ruhurura ndende iri i Nyabugogo imbere ya Gare, bakamenesha ba lokodifensi bashinzwe umutekano baba bahanganye na bo bashaka kubaka ibyabo, bakarwaniramo.
Mu Murenge wa Muhima, Akarere ka Nyarugenge, Bamwe mu basore bacuruza inkweto mu ntoki, imyenda n’ibindi bikoresho byiganjemo ibya Elegitoronike, iyo bagiye gufatwa n’abashinzwe kubamenesha kuko ubu bucuruzi butemewe n’amategeko, abenshi birukanka intatane rimwe na rimwe bagafatwa, abandi bakiruka berekeza muri Ruhurura ya Nyabugogo ihora itembamo amazi y’umwanda.
Aba basore b’abacuruzi bahungira muri Ruhurura, baba bashaka ko aba bashinzwe umutekano babasangamo bakabakubitiramo, bashaka no kubaroha muri aya mazi dore ko usanga banatukana.
Claude w’imyaka 23 ukunze gucuruza amakoboyi, atangaza ko nta mikino baba bafite, agira ati “Iyo baje turimo gushabikira hano kuri Kaburimo, duhungira muri Ruhurura, bakaza bashaka kudukurikira ariko kuko bazi ko nta mikino tuba dufite.”
IGIHE yabajije ucuruza inkweto mu ntoki nawe usanzwe akora atya, agira ati “Hari Lokodifensi wiyemeye araza aradukurikira, Rukara (izina ry’umwe mu bacuruza) amujugunyamo. Kuva ubwo sindabona undi kuko bose baratwirukankana twamara gusimbukiramo bakaguma hejuru. Erega bajye bamenya ko nta n’umwe uba yaje hano gukina kuko twavuye mu byaro tutahanga.” Akomeza avuga ko uwabasangamo bamukubita.
Mu Mujyi rwagati ku nyubako nshya yimukiwemo na T-2000, kuri Noheli Lokodifensi bamukataguje urwembe ku mubiri, ubwo yamburaga uwacuruzaga amatara y’imitako ya Noheli.


text:
Umuyobozi w’ikigo cyigisha ubuhinzi, ubworozi n’amashyamba cya Kabutare (KTSS), Christophe Nkusi, avuga ko guhera mu mwaka utaha wa 2015, ikigo cy’amashuri ayobora kizajya gituragisha imishwi y’inkoko, ku buryo aborozi babyifuza bazajya bayihabona. Ibi yabitangaje kuri uyu wa 28/8/2014, nyuma yo gutanga impamyabushobozi ku bantu 35 bahuguwe ku bworozi bw’inkoko, guhera ku itariki ya 21 Mutarama […]
Huye: Guhera 2015, muri KTSS hazaboneka imishwi ikenerwa n’aborozi b’inkoko
Gatsibo: Abaturage bo mu Murenge wa Kageyo barifuza ko gahunda ya girinka ibageraho
Bamwe mu baturage bo mu murenge wa Kageyo batarahabwa inka muri gahunda ya Girinka Munyarwanda, bavuga ko batazi impamvu zitabageraho kandi bakennye. Mukamana Odette atuye mu mudugudu w’Urumuri, Akagali ka Bugeshi, ni umwe mu baturage bavuga ko banyotewe no kuzagerwaho n’iyi gahunda bakanizera ko ariho uruhare rwabo ruzagaragara cyane mu gushimangira iterambere. Bamwe mu bagezweho […]
Gicumbi: uwambere w’icyumweru wahariwe gahunda y’inka
Kugira ngo abaturage batitwa aborozi b’izina gusa, mu Karere ka Gicumbi bashyizeho umunsi w’inka buri wa mbere w’icyumweru ugamije kubabera nk’ishuri ry’ubworozi, aho aborozi bo mu murenge umwe cyangwa akagari bahura bakaganira ku bworozi bwabo, bakarebera hamwe ibibazo baba bafite bakanafatanya kubibonera ibisubizo bafashijwe n’abaganga b’amatungo n’abandi bayobozi b’inzego z’ibanze. Nk’uko bitangazwa n’uhagarariye ubuvuzi […]
Rwamagana: Nyuma y’amezi 10 gusa atangiye ubworozi bw’ingurube 6, Nkezabera ageze ku ngurube 70
Nkezabera Jean Claude w’imyaka 30 y’amavuko, utuye mu murenge wa Kigabiro mu karere ka Rwamagana yishimira ko nyuma y’amezi 10 gusa atangiye ubworozi bw’ingurube ahereye ku ngurube 6, ngo ubu amaze kugera ku ngurube 70 kandi akishimira ko umusaruro agenda abonamo watumye atanga akazi ku bantu babiri bakora muri ubu bworozi umunsi ku munsi. Abasore […]
Nysbihu: Kororera mu biraro, biri mu bifasha itungo kongera umusaruro
Aborozi bakwiye gusobanukirwa neza n’akamaro ko kororera mu biraro bakabyitabira kurushaho. Ibi bikaba bigarukwaho na Dr Rukundo Jean Claude, umukozi w’ikigo cy’igihugu gishinzwe guteza imbere ubuhinzi n’ubworozi mu Rwanda RAB. Dr Rukundo akomeza avuga ko ubusanzwe, kororera mu biraro bituma umworozi abasha gukurikirana neza itungo rye. Akamenya ibyo rikeneye, akaribiha ku gipimo gikwiriye kandi akizera […]
Uburengerazuba: Abajyanama b’ubuzima bw’amatungo bitezweho kuba ijisho mu gukumira indwara zayo
Indwara zitandukanye zikunze kugaragara ku matungo yo mu turere two ku mupaka w’u Rwanda na Repubulika iharanira Demokarasi ya Congo zigiye gushakirwa umuti urambye. Ni nyuma yo gushyiraho abajyanama b’ubuzima bw’amatungo. Uretse kuvura amatungo no gufatanya n’abashinzwe ubworozi mu mirenge. mu nshingano zabo harimo no kuzajya bakumira izererezwa ry’amatungo ritemewe dore ko ari nyirabayazana w’indwara […]
Ngororero: Girinka week yasize abagera ku 111 bituye bagenzi babo
Icyumweru cyahariwe girinka “girinka week” cyasize abaturage 111 bo mu karere ka Ngororero bahawe inka na bagenzi babo mu rwego rwo kwitura muri gahunda ya girinka. Iki cyumweru cyabaye kuva ku itariki ya 2 kugera kuya 6 kamena 2014, cyari gifite insanganyamatsiko igira iti “korora neza wihesha agaciro witura uwakugabiye”. Bizimana Francois, umukozi ushinzwe ubworozi […]
Nyamagabe: Biteze umusaruro uruta uwo bakuraga mu bihingwa bahingaga mu gishanga cya Mwogo.
Abanyamuryango ba Koperative isoko y’ubukire –Mwogo ikora ubworozi bw’amafi, inkoko, inkwavu ndetse n’amagweja atanga ubudodo mu gishanga cya Mwogo, baratangaza ko ibi bikorwa bahafite bizabaha umusaruro uruta uwo bakuraga mu buhinzi bahakorega mbere. Ni nyuma y’uko ku bufatanye bwa Leta y’u Rwanda n’iya Koreya y’epfo batunganyirijwe iki gishanga cya Mwogo hagashyirwamo ibikorwaremezo bifashisha muri […]
Rubavu : abashumba badafite ubwatsi bashinjwa guhungabanya umutekano w’abahinzi
Ikibazo cy’abashumba badafite ubwatsi bw’inka buhagije mu karere ka Rubavu kirakurura umwuka mubi hagati y’abahinzi n’abashumba kubera ibikorwa byo kwangiza insina zigahabwa inka. Mu nama isobanurira abayobozi b’inzego z’ibanze ivugururwa ry’itegeko ryo kwegereza ubuyobozi abaturage, umuyobozi w’ingabo mu ntara y’Uburengerazuba Maj Gen Mubarakh Muganga yongeye gusaba abayobozi gushishoza bakanamenya impamvu zose zivamo amakimbirane mu baturage […]
Rusizi: Aborozi n’abacuruzi b’amata barishimira ikusanyirizo ry’amata ryuzuye mu murenge wa Giheke.
Nyuma y’igihe kirekire aborozi n’abacuruzi b’amata cyane cyane abayajyana mu gihugu cy’abaturanyi cya Repubulika iharanira Demokarasi ya Kongo bagaragaza ko bifuza ko mu karere ka Rusizi haboneka ikusanyirizo ry’amata kugira ngo hajye hacuruzwa amata koko yujuje ubuziranenge, icyifuzo cyabo kimaze kubona igisubizo. Ubu mu murenge wa Giheke, mu karere ka Rusizi huzuye ikusanyirizo rijyanye n’igihe […]


text:
Ikibazo cy’imirire mibi ntikigaragara mu bafite amikoro make gusa, no mu bafite ubushobozi usanga imirire mibi iharangwa bitewe no gutunganya amafunguro nabi.
Mu ntangiriro z’uyu mwaka wa 2012, Minisiteri y’ubuzima yatangaje ko imirire mibi mu bana yari ku kigereranyo cya 51%, mu mwaka wa 2011 byari ku kigereranyo cya 41%.
Gahunda zo kurwanya imirire mibi yashyizwemo ubukangurambaga, ari ko si ko bose babikurikiza.
Mu miryango ifite amikoro mu mijyi ndetse no mu mpande zose z’ igihugu, ikibazo cy’imirire mibi kirahaboneka kubera kudategura amafunguro uko bikwiye, ugasanga Muri aya mafunguro hari ayo batekesha amavuta menshi, andi bakayategura adafite intungamubiri zimwe cyangwa arengeje urugero(kuba menshi).
Ibi biterwa n’ikibazo cy’imyumvire ikiri hasi kuri bamwe kuko hari ababa bazi ko ari ubusirimu. Abaganiriye na IGIHE babivuze muri aya magambo bati :”Ikibazo cy’imirire mibi kigaragara no mu ngo z’abantu dufite ubushobozi, hari abikundira guteka amafiriti igihe cyose ,mayonnaise ntibure mu mafunguro ya buri munsi, abandi bikundira kurya inyama nyinshi ntibamenye ko bene aya mafunguro iyo akabije atera indwara z’imirire mibi zirimo diyabeti, umubyibuho ukabaije, umutima n’ ibindi”.
Ikibazo cy’ imirire mibi abantu bemeza ko giterwa n’ ibintu byinshi : Muri byo harimo ubukene, inzara, imyumvire ikiri hasi kuri bamwe, ndetse no kutagira icyo witaho.
Ndagijimana aragira ati :”Hari abantu bafite imirire mibi kubera amikoro make kandi bitakagombye kuba ho, n’ubwo yaba afite ibijumba, n’ibishyimbo yagerageza akabona imboga bityo mu mafunguro ye hakagaragara mo ibyubaka umubiri, ibitera imbaraga n’ ibirinda indwara”.
Si we gusa ugaruka ku kibazo cy’imitegurire y’amafunguro, Benshi mubaganiriye na IGIHE bemeza ko no mu mikoro make ya buri munyarwanda 80% bakabaye bazi gutegura indyo yuzuye mu mikoro bafite.
Nyiramana ni umutegarugori w’abana 2 we n’ umufasha we baragira bati: :”Hari aho usanga ababyeyi barwaza bwaki kubera kutabura ibyo bagaburira abana babo, ahubwo byatewe no kutamenya uko babategurira amafunguro, abandi usanga imirimo yose bayiharira bakozi ku bafite imirimo itandukanye, ntababashe no kubagenzura, ibi biri mu bituma amafunguro ategurwa nabi”.
Abaganiriye na IGIHE bavuze ko ikibabaje ari uko bamwe mu batuye mu cyaro usanga bagurisha imboga, amagi inkoko, inkwavu, imbuto n’ ibindi ntibibuke ko mu ngo zabo baba bagomba kurya amafunguro meza. Abenshi ngo usanga banajyana ibyiza ku isoko bakisigira ibibi no mu bihingwa bisanzwe rimwe na rimwe bakanasiga ibyangirtse.
Mu kwezi kwa Mata 2011, Minisitiri w’Intebe Pierre Damien Habumuremyi yasuye ikigo cy’ubushakashatsi mu buhinzi n’ubworozi gikorera mu Karere ka Huye, Intara y’Amajyepfo aho yafunguye ku mugaragaro ikigo cy’amahugurwa ku iyamamazabuhinzi cyubatswe ku bufatanye bwa Leta y’u Rwanda n’Ubushinwa, Yavuze ko iki kigo kije ari igisubizo ku bibazo by’ubuhinzi n’imirire, yibutsa ko bitarenze impera z’uyu mwaka wa 2012, ikibazo cy’indwara ziterwa n’Imirire mibi kigomba kuba cyabaye amateka mu Gihugu cyacu.
Ikibazo cy’imirire mibi cyanagarutsweho mu ntangiriro z’ umwaka mu kiganiro ngarukakwezi gihuza kigamije kumurika ibyagezweho na guverinoma. Muri icyo kiganiro Minisitiri w’intebe yavuze ko ntawukwiye guca igikuba ko mu Rwanda hari inzara, ko ahubwo bishoboka ko ari imirire mibi, bityo asaba Minisitiri w’ubuzima n’umunyamabanga wa Leta ushinzwe imibereho myiza y’abaturage gukurikirana iki kibazo bakamenya ukuri kwacyo.
Kurwanya imirire mibi ni inshingano za buri wese, abaganiriye na IGIHE bavuze ko abashaka amafaranga bagurisha ibyabafasha kugira ubuzima bwiza mu ngo zabo, bagombye kubanza kumenya guharanira ubuzima buzira umuze bahereye mu miryango yabo.
Abakungahaye bifite nabo bakwiye kumenya uburyo bwo gutegura amafunguro birinda guteka amavuta menshi, birinda ibinyamavuta, inyama zirengeje urugero kuko byagaragaye ko biri mu bitera indwara z’ imirire mibi.
Ifunguro buri munyarwanda asabwa ni irifite intungamubiri zubaka umubiri, izitera imbaraga n’izirinda indwara birimo ibyujuje vitamini A,B, C na D.


text:
Rwanda | GISAGARA: GUKORERA KU MIHIGO BIBAFASHA KWIHUTA MU ITERAMBERE
Ngo gukorera ku mihigo bituma abaturage biha intego mu bikorwa byabo kandi bakayigeraho ibyo bigatuma bihuta mu iterambere.Ibyo ni ibitangazwa n’abaturage bo mu murenge wa Gishubi mu karere ka Gisagara, naho ubuyobozi bw’uwo murenge bukavuga ko bukomeje kwigisha abaturage bagifite imyumvire mike ku bijyanye n’imihigo kugira ngo bamenye akamaro kayo.
Imihigo ni gahunda urwego rwa Leta rwiha kugira ngo ruhe icyerekezo ibyo ruzakora hagendewe ku nkingi enye za Guverinoma y’u Rwanda.Iyo ni yo mpamvu inzego zitandukanye zitegura imihigo ndetse zigakora n’ibishoboka kugira ngo yeswe.Ikidashidikanywaho muri iyo gahunda ni uko imihigo igera ku ntego iyo ihereye mu muryango.
Abaturage bo mu murenge wa Gishubi bavuga ko kuva aho batangiriye gukorera ku mihigo bamaze kugera kuri byinshi. Bamwe bavuga ko bubatse amazu, abandi bagura inka, abandi bafunguje amakonti mu murenge Sacco,abandi biteza imbere mu buryo butandukanye.
Uwitwa Uwihoreye Jean Damascène we avuga ko bataratangira gukorera ku mihigo nta musaruro bageragaho kubera ko nta ntego babaga bafite, ariko ubu bikaba byarahindutse aho buri wese akora azi ko hari aho asabwa kugera kandi agakora akahagera.
N’ubwo benshi mu baturage bo muri uwo murenge wa Gishubi bamaze kumenya akamaro ko gukorera ku mihigo, hari abagifite imyumvire mike ku bijyanye n’iyo politike.Ushinzwe irangamimerere na notariya mu murenge wa Gishubi Senanda Eric, Avuga ko hari gahunda yo gukomeza kwigisha abaturage gukorera ku mihigo no kubabwira inyungu yabyo kandi ngo yizeye ko bazabyumva bidatinze.
Umurenge wa Gishubi ni umwe mu mirenge cumi n’itatu igize Akarere ka Gisagara. NK’uko twabitangarijwe n’ubuyobozi bw’uwo murenge ngo muri rusange babona biri kugenda neza muri gahunda y’imihiho kandi kuko basa n’aho ikibazo cy’imyumvire mu baturage bakigeze kure bakaba ngo bizeye ko bizagenda neza ndetse n’imihigo y’umwaka 2012-2013 ikazeswa ku rugero rwifuzwa.


text:
Inyamaswa za Parike y’Akagera ziri hanze ya Parike zose zigomba kuzaba zinjijwe muri iyo Parike imbere bitarenze tariki 03/08/2012 nk’uko bivugwa n’abanyamabanga nshingwabikorwa b’imirenge y’akarere ka Kayonza ihana imbibe n’iyo Parike.
Inyamaswa za Parike y’Akagera zari zisanzwe zisohoka muri Parike zikajya mu baturage, zikabonera, ndetse rimwe na rimwe zikabahutaza, bamwe bakaba baranahaburiye ubuzima. Kuva mu ntangiriro z’ukwezi gushize kwa karindwi iki kibazo cyari cyafashe indi ntera ubwo imirimo yo kuzitira iyo parike yatangiraga.
Inyamaswa zagiye zisohoka muri Parike zagaruka zikabura aho zinjirira kuberako aho zasohokeye habaga hamaze kuzitirwa, bituma zinjira mu baturage ari nyinshi, cyane cyane mu mirenge ya Murundi na Mwili.
Hari imbogo zimaze iminsi ziba mu gishanga cya Kageyo mu murenge wa Mwili na zo zari zasohotse muri ubwo buryo zasubirayo zikabura aho zinjirira, na zo zikaba zizinjizwa muri Parike tariki 03/08/2012 kuko Parike ngo yamaze kuzitirwa bagasiga irembo rimwe rya Parike.
Cyakora ikiyaga cya Rwakigeri cyo nticyazitiwe kandi na cyo kibamo imvubu zikunda kujya mu baturage, kikaba ari na kimwe mu bice bya Parike. Ubuyobozi bw’iyo Parike bwatangaje ko hafashwe ingamba zo gucukura umuferege ku nkengero z’icyo kiyaga uzaba ureshya n’ibirometero 14, ukazajya ubera imbogamizi imvubu ziva muri icyo kiyaga zishaka kujya mu baturage.
Abatuye mu mirenge ihana imbibe na parike y’Akagera, bavuga ko urwo ruzitiro rushobora kuzaba igisubizo kuri bo, kuko ngo bari basanzwe bahinga bazi neza ko nibura kimwe cya kabiri cy’umusaruro beza uba ari uw’inyamaswa za Parike y’Akagera.


text:
Home » Posts tagged with » agriculture
agriculture \ harvest \ houses \ Kayonza \ keeping \ production \ protection
Rwinkwavu: Ubuhunikiro abaturage bubakiwe ngo buzatuma imbuto zabo zitongera kwangirika nk’uko byahoze
Abaturage bo mu murenge wa Rwinkwavu mu karere ka Kayonza bavuga ko bajyaga bahunika imbuto zikangirika bitewe n’uko bazihunikaga ahantu hatameze neza mu makoperative ya bo, ariko ubu ngo bafite icyizere ko batazongera guhura n’icyo kibazo nyuma y’aho bubakiwe ubuhunikiro mu kagari ka Nkondo ko muri uwo murenge. Abakundaga guhura n’iki kibazo ni abo mu […]
agriculture \ coffee \ cooperative \ development \ farmers \ Gicumbi \ production-increasing
Gicumbi – Abahinzi ba kawa bemeza ko imaze kubavana mubukene
Abahinzi bo mu murenge wa muko mu karere ka Gicumbi nyuma yo kwitabira guhinga ikawa bavuga ko ubu bamaze gusezerera ubukene ku buryo ubu bamaze kugera ku iterambere rigaragarira buri wese babikesha kawa. Munyaneza Leonidas avuga ko mbere yarabayeho nabi ari umukene urwaye inda zo mu mwenda nyuma aza kubona amafaranga agura ibiti 50 by’ikawa […]
advice \ agriculture \ bananas crops \ land consolidation \ production \ program
Katabagemu: insina z’urutoki zitwa “Indaya” ntizigombera ubutaka bwiza
Insina zitwa indaya zeraho ibitoki bito ugereranije n’izindi ntsina. Ntiziribwa ahubwo zengwamo umutobe gusa. Mukakamari Belancille wo mu mudugudu w’Akajevuba akagali ka Katabagemu umurenge wa Katabagemu avuga ko impamvu bakunda guhinga izi ntsina ari ugukurikira umutobe ndetse n’urwagwa ngo biryoha. Ku rundi ruhande ariko ngo izi ntsina ntizibangikana n’izindi kubera ukuntu zibyara cyane ari naho […]
agriculture \ farmers \ increasing \ new season 2015 A \ Nyabihu \ production \ RAB \ seeds
Nyabihu: Imbuto y’ibigori ya HD 628 yakunzwe cyane izongera kubageraho muri Saison itaha
Mu gihe mu karere ka Nyabihu abahinzi n’ubuyobozi bakeneye ko bazajya bahabwa imbuto izajya itanga umusaruro mwinshi kandi mwiza, imbuto y’ibigori ya Hybride 628 n’imwe mu zigeze guhingwa muri aka karere myaka yashize zirakundwa cyane bitewe n’umusaruro yatanze ariko iza kubura,nanubu ikaba ikifuzwa. Nk’uko ushinzwe ubuhinzi muri aka karere Nyirimanzi Jean Pierre yabidutangarije ,ngo iyi […]
advice \ agriculture \ Crop \ Gicumbi \ harvest \ production \ protection \ strategies \ tea quality
Gicumbi – Abahinzi b’icyayi barasabwa kugisarurira ku gihe kuko bigira uruhare mu buryohe bwacyo
Uburyo bukoreshwa mu gusarura icyayi no kukigeza ku ruganda, n’igihe gisarurirwa bigira uruhare rukomeye mu buryohe bwacyo. Ushinzwe ubuhinzi mu karere ka Gicumbi Agoronome Nzeyimana Jean Chrisostome avuga ko mu gusarura icyo gihingwa bagenda bakuraho utubabi tuba twameze tugasumba indeshyo iba yarashyizweho n’umuhinzi, bityo ibyo bibabi bikaba ari byo bijyanwa mu ruganda kugira ngo bikorerwe ibisabwa […]
agriculture \ land consolidation \ Nyagatare \ production-increasing \ programs
Nnyagatare: TWIGIRE MUHINZI IZAZAMURA UMUSARURO
Uretse kuzamura umusaruro binyuze mu kubonera imbuto n’ifumbire ku gihe, gahunda ya Twigire Muhinzi izanafasha abahinzi b’akarere ka Nyagatare kubona isoko ry’umusaruro wabo kandi ku giciro cyiza. Abaturage bakaba bakangurirwa kwibumbira mu matsinda bagahuza ubutaka kugira ngo inyongeramusaruro n’ubujyanama mu buhinzi bibagereho vuba kandi mu buryo bworoshye. Twigire Muhinzi ni uburyo bushya bw’iyamamaza-buhinzi bufite intego […]
agriculture \ kamonyi \ land consolidation \ production-increasing \ programs \ RAB \ support \ Twigire Extension Model
Kamonyi: “Twigire Extension Model” izatuma abahinzi bagira uruhare mu igenamigambi ry’ubuhinzi
Mu rwego rwo kongera umusaruro hashyizwe ingufu mu bukangurambaga bukorerwa abaturage, Minisiteri y’ubuhinzi yashyizeho gahunda y’imbaturabukungu mu buhinzi, ariyo “Twigire extension Model”, bishatse kuvuga “Twigire Muhinzi”. Iyi gahunda igamije gushyiraho amatsinda y’abahinzi-borozi begeranye, ngo bafatanye kugaragaza no gukemura ibibazo bahura na byo. Agendeye ku buryo bwakoreshwaga mu bukanguramba, umukozi ushinzwe ubuhinzi mu karere ka Kamonyi, […]
agriculture \ MINAGRI \ partnership \ Private sector \ Rwanda \ seeds \ Subsidy
Gov’t to subsidize on agro seeds
The government of Rwanda will this year start to subsidize on seeds up to 75 percent meaning that farmers will now have to pay 25 percent only says Dr. Charles Murekezi, the coordinator of fertilizer program. Murekezi made the remarks during a one-day meeting held on August 06, 2014, bringing together senior officials of the […]
agriculture \ Gicumbi \ LWH (Land and Water Harvesting) \ manure \ production-increasing \ project \ support \ using
Gicumbi – Kuvanga iminyorogoto n’ifumbire bituma ibora vuba
Nubwo benshi bazi ko udusimba twitwa iminyorogoto tudafite akamaro, ubu mu karere ka Gicumbi bo bamenye akamaro kayo kuko barimo kuyifashisha mu gukora ifumbire yo mubirundo kugirango iyo minyorogoto ifashe iyo fumbire kubora vuba. Rutayisire Rwigamba Jean Paul ushinzwe ubuhinzi mu mushinga wa LWH (Land and Water Harvesting) watangije igikorwa cyo gufasha abahinzi bo mu […]
2015A \ agriculture \ new \ preparation \ RAB \ rusizi \ season launching \ seeds
Rusizi: guhuza ubutaka byatanze umusaruro ikibazo gisigaye ni ukubona isoko ryawo
Kugirango igihembwe cy’ihinga 2015A kigiye gutangira ari nacyo kiba cyitezweho umusaruro ugaragara kizagende neza, abashinzwe ubuhinzi n’abafatanyabikorwa mu bijyanye n’ubuhinzi mu karere ka Rusizi barashishikarizwa gukangurira abahinzi kwitegura kare iki gihembwe cy’ihinga bafatira ku gihe imbuto n’ifumbire bazakoresha bizabonekera. Ibi babitangarijwe ku wa 05/08/2014, mu nama yahuje abayobozi batandukanye barebwa n’iki gikorwa cy’ubuhinzi barimo abashinzwe […]


text:
Mu gihe ikibazo cy’ubwumvikane buke mungo yinshi gikomeza kigaragara ndetse hamwe na hamwe bikabaviramo kwicana hagati y’abashakanye, bamwe mu batuye akarere ka Ngoma bavuga ko umugoroba w’ababyeyi uramutse witabiriwe wakemura ibibazo nkibyo.
Mu mugoroba w’ababyeyi, ababyeyi baricara bakavuga ku bibazo bibugarije maze bagashaka uburyo babibonera umuti bafata ingamba zo kubikumira.
Abenshi mubo twavuganye bavuga ko kuba ingo zitari nke zibanye nabi, kandi ko bishobora gukemuka binyuze mubiganiro aribyo “umugoroba w’ababyeyi”.
Ibi biganiro ngo byatuma amakuru y’amakimbirane amenyekana ndetse n’umuti ugatangira gushakwa ari nako bagirwa inama.Gusa ikibazo gikomeye gihari ngo nuko umugoroba w’ababyeyi utitabirwa mu midugudu.
Mukasenge Marie Grace umugore wubatse uri mukigero cy’imyaka 45, avuga ko we inkomoko y’amakimbirane ari kuboneka mungo, ngo cyane cyane ashingiye ku mitungo akenshi ari guterwa nuko umugore ubu nawe asigaye yaramenye uburenganzira bwe.
Yagize ati ”Ubu umugore yamenye uburenganzira bwe ku mutungo ndetse abasha no kuwukurikirana, iyo abonye umugabo awangiriza mu businzi n’uburaya ntagiceceka ,ubwo umugabo nawe agatera hejuru amakimbirane akaba aravutse.”
Nubwo hari ababona aya makimbirane mu ngo akururwa ahanini n’imitungo,uyu mugore twavuganye we yemeza ko ubu ikibazo gikomeye gihari ari ubuharike n’uburaya ari nabyo biri gutuma abagore bica abagabo.
Umuhuzabikorwa w’inama y’igihugu y’abagore mu karere ka Ngoma, Mukamusoni Virginie, avuga ko amakimbirane mu ngo avamo n’ubwicanyi, ngo ni amahano yaguye, maze avuga ko we umuti awubonera mu kuba umugoroba w’ababyeyi washyirwamo ingufu ukitabirwa.
Yagize ati ”Ishyano ryaratugwiriye twebwe munama y’igihugu y’abagore, twaraganiriye tubona umuti w’iki kibazo uri mu biganiro hagati y’ababyeyi. Umugoroba w’ababyeyi witabiriwe watuma abafitanye ibibazo biganirwaho.”
Umugoroba w’ababyeyi ni gahunda yashyizweho aho ababyeyi bahura ab’abagabo ndetse n’abagore maze bakaganira kubibazo bibugarije ari nako babishakira umuti.
Iyi gahunda ariko nubwo igaragara nkiyatanga umusaruro igihe ishyizwe mubikorwa, biragaragara ko kuva yatangizwa ititabiriwe n’abo ireba kuko naho bagerageje kuyitangira ititabirwa neza .Barasaba ubuyobozi kubishyiramo ingufu.


text:
Rusizi : Nyuma y’uko imiryango 91 y’abasigajwe inyuma n’amateka yo mu Karere ka Rusizi mu Murenge wa Nkungu ihawe n’ubuyobozi bw’uwo murenge hegitari 3 z’ubutaka bwo guhinga ; kuwa kane iyo miryango yashyikirijwe ibikoresho by’ubuhinzi birimo amasuka yo guhingisha.
Iki gikorwa cyo kubaha amasuka kiri mu rwego rwo kubafasha kuyoboka umwuga w’ubuhinzi kuko bari bakomeje kugaragaza ko uw’ububumbyi utagishoboye kubabeshaho mu buzima bwabo.
Ndagijimana Andereya na Consesa Mukarurangwa batangaje ko bari basanzwe bakora umurimo wo kubumba inkono ariko ko bari bageze aho babona ntacyo ubamariye kuko bawurengangaho bakajya gusabiriza, ariko nyuma yaho ubuyobozi bubagobokeye, bukabaha isambu, ndetse n’amasuka ngo barumva bafite icyizere cy’imibereho myiza y’ejo hazaza kuko inzara yatumaga n’abana batabasha kujya mu mashuri, ubundi se ugasanga badashobora kwikemurira n’utubazo duto duto.
Bavuga ko kuyoboka ubuhinzi bizabafasha kurwanya ubukene kimwe n’abandi banyarwanda kuko ntakigoranye, ngo ahubwo bazajya bareba n’uko abandi babikora, naho ubundi ngo ni igisubizo cyiyongera ku bumenyi bahawe bwo guhinga ibihumyo ndetse n’ubukorikori bwo gukora imitako mu ibumba.
Ndorimana Clement ushinzwe ubuhinzi muri Nkungu, avuga ko ubuyobozi bwahisemo kubakurikirana kuko mu gihe gishize byari bikomeje kugaragara ko imibereho yabo itari myiza, nta nicyo bo ubwabo bakora ngo batere imbere, bityo bahitamo kubashakira uburyo bakiteza imbere.
Agira ati : “Iyo warebaga uko bahugira mu mwuga wo kubumba inkono kandi ugasanga umusaruro uziturukaho utabasha kubarangiriza ibibazo, ubundi ugasanga bayoboka inzira yo gusabiriza, byatumye ubuyobozi bw’umurenge butewe inkunga n’ubw’akarere, dufata icyemezo cyo kubashakira imishinga yabafasha. Imwe muri iyo mishinga ni uw’ubuhinzi, bityo twabashakiye ubutaka bungana na hegitari 3, ari nayo mpamvu uyu munsi twabahaye amasuka yo kuzajya bahingisha kuko byatugaragariraga ko nta bushobozi bafite bwo kuyigurira.”
Yongeyeho ati : "Ibi byiyongera ku mushinga twabigiye w’ubworozi bw’inzuki, ku bufatanye na MIDIMAR, bashyikirijwe imizinga 60 ya kijyambere, tubaha inka ebyiri za kijyambere ndetse ubu zamaze kubyara zombi, ku buryo abandi babiri bagiye korozwa.”
Umurenge wa Nkungu ubarurwamo imiryango 91 y’abasigajwe inyuma n’amateka. Uretse ibikoresho by’ubuhinzi bahawe, banashyikirijwe imiziga 60 ya Kijyambere, n’isambu ya hegitari 3.
Koperative yabo yigishijwe gukora ubuhinzi bw’ibihumyo n’ubukorikori bushingiye ku bubumbyi bugezweho, banahawe inka 2 za kijyambere, ubwo Radio Rwanda yaganiraga nabo, bayitangarije ko izo nka zombi zamaze kubyara, zikazabafasha kwitabiri n’ibikorwa by’ubworozi kimwe n’abandi banyarwanda.
Jean Pierre NIYIBIZI/ Ushinzwe itangazamakuru mu Karere ka Rusizi


text:
Bikunze kuvugwa ko hari abakozi bafite uburambe mu kazi ko mu mahoteli nyamara bataranyuze mu mashuri yigisha iby’amahoteli n’ubukerarugendo bahura n’ingorane ku murimo kuko iyo badafite icyemezo bafatwa nk’abadafite ubumenyi. Gusa ngo baba bagiye gukemurirwa ikibazo.
Rwigamba Rica, Umuyobozi w’ Ishami ry’Ubukerarugendo no kubungabunga amapariki mu Rwanda, mu kiganiro yagiranye na IGIHE ku wa 16 Ugushyingo mu nama nyunguranabitekerezo yamuhuje n’ abayobozi b’amashuri yigisha ubukerarugendo n’amahoteli, yagize ati ’’ Ni ikibazo twagejeje kuri Minisiteri y’Ubucuruzi n’inganda (MINICOM), yemeye kugishakira umuti vuba kandi urambye.’’
Ku ibazo cy’uko hari abumva ko kujya mu mashuri yigisha ubukerarugendo n’amahoteli ari uko baba babuze ahandi, ibyo bikababera ubuhingiro, Rwigamba abinyomoza agira ati ’’Abibwira ko ari umwuga udasaba ubumenyi bwinshi baribeshya, ahubwo bisaba ubwenge no kumenya indimi nyinshi; kumenya imiterere y’igihugu no kuba ujijutse kuko uhura n’abantu baturuka impande zose z’Isi.’’
Akomeza avuga ko hatangiye gahunda yo gukangurira ababyeyi n’urubyiruko guha agaciro uwo murimo kuko ari uw’icyubahiro.


text:
Minisitiri w’Intebe Dr Pierre Damien Habumuremyi, ari kumwe na Minisitiri w’Ubutegetsi bw’Igihugu Musoni James n’ukuriye Itorero ry’Igihugu Rucagu Boniface batangije ku rwego rw’igihugu Urugerero ku banyeshuri barangije amashuri yisumbuye mu mwaka wa 2012; babibutsa ko gukora ibiteganyijwe muri gahunda y’Urugerero ari ugutanga icyizere cy’ejo hazaza heza.
Imirimo y’Urugerero ijyanye no gukora ubukangurambaga mu baturage bigishwa uburyo bwo kwirinda icyorezo cya SIDA no kwitabira gahunda za Leta, bitabira ubwisungane mu kwivuza no kwigisha abatazi gusoma no kwandika.
Minisitiri w’Intebe yavuze ko Urugerero ari gahunda ya gakondo yahozeho kuva na kera, n’ubu ikaba iteganyijwe muri gahunda za Leta. Yagize ati “Kera abasore bajyaga ‘Ingishwa,’ bisobanura inka yahabwaga umusore wabaga waragiye ku rugerero kugira ngo izamukamirwe.”
Yabwiye abatangiye Urugerero ko bafite amahirwe yo kuba bahaye agaciro igihugu cy’u Rwanda, no kuba urugerero bongeye kurusubizaho nk’uko byahoze kuva kera. Aha yagize ati “Urugerero ruzabaherekeza mu guteza imbere ibikorwa by’igihugu n’ibikorwa byanyu, ndetse no mu miryango mukomokamo.”
Minisitiri w’Intebe yavuze ko ibindi bihugu byatangiye iyi gahunda kuva kera, atanga urugero rwa Singapore cyamaze gutera imbere kibikesha gukora cyane no kwiteza imbere hashingiwe ku muco.
Umukuru w’Itorero ry’Igihugu Rucagu Boniface yasabye abatangiye Urugerero gukora neza ibyateganyijwe, kuko Urugerero ari umuco nyarwanda kuva kera utanga icyizere kuri ejo hazaza h’igihugu.


text:
Kubera agaciro Abanyarwanda duha ibintu bimwe na bimwe mu muco wacu wa Kinyarwanda nk’ inka, amata, ingoma ariyo yari ikimenyetso cy’ubutegetsi bwa kera ndetse n’umwami ; hari amagambo agendanye n’ibyo bintu afite uburyo yavugwaga akagaragaza ako gaciro ibyo bintu byahabwaga mu muco.
Reka duhere ku magambo yakoreshwaga ku nka n’amata kugirango tuyibukiranye binashobotse tujye tunayakoresha kuko agaciro byahabwaga n’abakera ntaho kagiye.
Ayo magambo yakoreshwaga ku mata ni aya akurikira:
Amata yiriwe: Amirire
Amata yakamwe ako kanya agishyushye: Inshyushyu]
Amata yaraye ataravura: Umubanji
Amata yavuze: Ikivuguto
Amata y’Inka yimye: Amasitu
Aho batereka Amata: Ku Ruhimbi
Icyo bakamiramo: Icyansi
Icyo banyweramo Amata: Inkongoro
Icyo bacundiramo amata: Igisabo
Igipfundikizo k’ igisabo : Inzindaro
Icyo bavurugisha Amata: Umutozo
Gukura amavuta mu mata: Kwavura
Ikibumbe cyamavuta y’inka: Isoro
Kumena Amata ubishaka: Kuyabikira
kumena Amata utabishaka: Kuyabogora
Amata yakuwemo amavuta: Amacunda
Amata y’Inka ikimara kubyara : Umuhondo
Kirazira gupfobya Amata ngo uyite Uduta: Amata aba menshi cyangwa make.
Amwe mu yakoreshwaga ku nka ni aya akurikira:
Inzu y’Inka: Ikiraro
Inzu y’Inyana: Uruhongore
Ikiziriko cy’Inka :Injishi
Kuzirika Inka :Kujisha Inka
Gutangira Gukama: Kwinikiza
Kurangiza Gukama: Guhumuza
Inka itagikamwa: Inka yatetse
Ibyo Inka yituma : Amase
Ikirundo cy’amase:Icukiro
Amase yumye:Igisheshe
Inkari z’inka: Amaganga
Kotesha inka: Gucanira Inka
Gutwita kw’Inka: Guhaka cg gufata
Kurongorwa kw’inka: Kwima
Inka ntirya :irarisha
Ubwatsi Inka ziraramo: Icyarire
Kujya kurisha: Kwahuka
Kujyana inka kunywa amazi: Gushora
Gukura amase y;inka mu rugo: Gukuka
Inka itarabyara ariko nkuru : Ishashi
Inka yabuze urbyaro: Ingumba
Ubwatsi bahanaguza inka : Inkuyu, abandi babwita Inkuyo
Kujyana inka kwima : Kubangurira
Kubuza inyana konka igihe nyina ikamwa: Kwimira
Kureka inyana ikabanza konka mbere yo gukama : Kuretesha
Inka yiteguye gukamwa : Kureta/Yarese
Inka yiteguye kwima irarinda (Kurinda)
Inka ijyanwa gusaba umugeni: Inkwano
Inka ikomoka ku nkwano igahabwa iwabo w”umuhungu : Indongoranyo
Guha umuntu inka : Kumugabira
Inka ihabwa uwaguhaye inka : Inyiturano
Inka yirutse igasiga abashumba : Gutana
Inyana ikivuka: Umutavu
Kuruhuka kw’Inka imaze kunywa mbere yo gusubira kurisha : Kubyagira
Aho inka zibyagira: ku Ibuga
Kungurana ibitekerezo kuri aya magambo bifasha cyane cyane abana bari kubyiruka muri iyi minsi; kugirango babashe kumva amagambo uburyo yakoreshwaga kera ku bintu Abanyarwanda bahaga agaciro kurusha ibindi , tunirinda ko hazagira uwo bongera kubaza ngo :’ese amata aturuka he?"ngo asubize ngo: "Amata aturuka ku igare".
Uwaba afite n’andi tutavuze yatwandikira akayatwoherereza kugirango dukomeze kungurana ibitekerezo no guhugurana biganisha mu gusigasira umuco ndetse n’ururimi rwacu rw’Ikinyarwanda kuko ariyo nkingi ya mbere y’umuco wacu wa Kinyarwanda. Nahubutaha tuganira ku magambo yakoreshwaga ku Mwami ndetse no ku Ngoma nk’ikimenyetso cy’ubuyobozi bwo ku Ngoma ya Cyami.


text:
Korali Iriba ni itsinda ry’abaririmbyi rikorera umurimo w’ivugabutumwa mu itorero rya Pentekote mu Rwanda (ADEPR) mu ntara y’amajyepfo muri paruwasi ya Taba.
Yatangiye kuya 15 gashyantare mu mwaka w’1995 , icyo gihe yari igizwe n’abaririmbyi 18 muri paruwasi yahoze ari iya butare-ville . Kugeza muri uyu mwaka wa 2013 imaze kugira imizingo itatu y’amajwi (album audio ) harimo iyitwa komera ukomeze n’abandi yasohotse 2005 , Irakubaha yasohotse 2008 , Nzabana nawe yasohotse 2013 , nuwo bakoze indirimbo nyinshi z’amajwi , bamaze gushyira hanze umuzingo numwe w’amashusho bise Irakubaha basohoye mu mwaka wa 2009 .
Korali Iriba yamenyekanye cyane ku ndirimbo Witinya benshi bita Yakobo , ubusanzwe ifite intego yo gusakaza ubwami bw’Imana ibinyujije mu ndirimbo ariko kandi no mubikorwa byo gufasha abababaye nk’Imfubyi , Abapfakazi , Abagororwa n’abandi .
DORE VIDEO Y’INDIRIMBO BISE ” WITINYA “
Posted by RENE — HUBERT
326 total views, 1 views today
Nibakomereze aho!
Tubifurije kandi umugisha mu byo bakora byose.turabakunda!
courage! Imana irabashyigikiye kandi turabakunda cyane


text:
Umuryango Tuvuge Twiyubaka ufite icyicaro mu karere ka Nyamagabe uravuga ko wahisemo gufasha abana b’abakobwa gutangira imishinga yo kwiteza imbere nyuma yo kubona ko abashuka abana b’abakobwa bamenyerewe ku izina rya “SUGAR DADDY” bahera ku mikoro make yabo.
Ni muri urwo rwego kuri uyu wa gatanu tariki ya 04/01/2013 uyu muryango watangije amahugurwa y’iminsi ibiri uri guha abana b’abakobwa ku gucunga imishinga ibyara inyungu baturuka mu turere twa Nyamagabe na Nyaruguru.
Abakobwa bari muri aya mahugurwa nabo batangaza ko kubaka ubushobozi bw’abana b’abakobwa baba abangavu n’inkumi ngo bishobora gufasha kugabanya ikibazo cya ba Sugar daddy babafatirana.
Aba bari batangaza ko ibigeragezo nk’ibi bijya bibageraho by’abantu babashukisha ibintu ngo babakoreshe imibonano mpuzabitsina, icyakora bongeraho ko bafite ibyo bakora bibinjiriza amafaranga atari buri wese wapfa kubisukira muri ubwo buryo.
Nyiranguge Noella, umukozi w’uyu muryango avuga ko abo bakobwa bafashwa kunonosora imishinga ijyanye n’ubucuruzi buciritse hamwe n’imyuga, bagahabwa inguzanyo y’amafaranga atuma batangira kwikorera, ibyo ngo bigatuma biyumvamo agaciro ku buryo nta muntu wabafatirana ngo abashore mu busambanyi abashukisha ibintu badadite.
Umuryango TUVUGE TWIYUBAKA uvuga ko umaze gufasha abana b’abakobwa 20 kwiyubaka mu bushobozi ngo ukaba waratangiye ubaguriza amafaranga 30,000frws yo gutangira imishinga iciriritse, ubu ngo bakaba bageze ku rwego rwo kugurizwa agera ku bihumbi ijana na mirongo itanu(150,000frws) mu gihe abandi 25 bamaze kwinjira muri iyi gahunda bo bagiye gutangirira ku nguzanyo y’ibihumbi mirongo itandatu (60,000frws).


text:
Illuminati
Ubundi Illuminati biva ku ijambo ry’ikilatini illuminatus bivuga ‘umurikiwe’ cyangwa ushagawe n'urumuri, illuminati rikaba riri mu bwinshi (pluriel, plural). Abantu bose bavuga amateka ya Illuminati bemeza ko ari agatsiko k’ibanga (secret society) kashinzwe na Adam Weishaupt wari umwarimu muri Kaminuza ya Ingolstadt muri Bavière (Bayer) mu Budage, hari tariki 1 Gicurasi 1776.
Kuvuga kuri Illuminati ni ibintu bitoroshye byasaba kwandika ibitabo kandi n’ubundi byarakozwe, ndetse bimwe na bimwe twarabisomye, cyane cyane The 13 Satanic Bloodlines of Illuminati cya Fritz Springmeier na Cosmic Trigger: the Final Secret of The Illuminati cya Robert Anton. Kugirango umenye Illuminati kandi, bisaba kuba uzi ibindi bintu byinshi byerekeranye n’udutsiko tw’ibanga (secret societies), bityo bikaba biri bunsabe kugenda nsa nk’utandukira gato ngende mvuga kuri utwo dutsiko tundi.
Uwo mugabo yari asanzwe ari mu muryango wa Freemasonry (Franc-maçonnerie) uyu ukaba ari umuryango n'ubu ukiriho, uhuza abantu batandukanye bahuriye ku ibanga ubwabo bazi bonyine, gusa ikizwi nuko badasenga Imana, ahubwo bemera uwo bita Umwubatsi Mukuru w’Isi (Le Grand Architecte de l’univers). Ibi abakristu bakaba babifata nko gusenga Shitani. Icyo twababwira nuko Freemasonry idashingiye ku idini, kuko habamo abakristu, abayisilamu n’abo mu yandi madini.


text:
NGORORERO: Biyemeje ko umugezi wa Muh...
Mu rwego rwo kubungabunga ubutaka n’ibidukikije muri rusange, ubuyobozi n’abaturage bo mu...
Haracyakenewe imbaraga mu kurwanya is...
Minisitiri w’umutungo Kamere Stanislas kamanze avuga ko hagikenewe imbaraga mu bikorwa byo...
Rulindo: umuganda usoza ukwezi kwa ga...
Mu muganda rusange usoza ukwezi kwa gatatu mu karere ka Rulindo , witabiriwe cyane n’abaturage...
Ubucukuzi bw’amabuye y’agaciro bukome...
Abangiza imigezi bayiteza mo isuri ikabije Nubwo minisiteri ifite ubucukuzi bw’amabuye...
Abatuye Muko barashima ko umugezi wa ...
Bamwe mu batuye umurenge wa Muko akarere ka Musanze, baravuga ko umugezi wa Susa ufite isoko mu...
Nyamagabe: Umugezi wa Rukarara ntukir...
Mu gihe umugezi wa Rukarara unyura mu karere ka Nyamagabe wahoze ufatwa nk’ikibazo kubera...


text:
Ngororero: Abafite umuriro w’amashanyarazi bishimiye uburyo bwa Digital bugiye gukoreshwa
Nyuma y’aho Ikigo cy’Igihugu gishinzwe imirimo imwe n’imwe ifitiye igihugu akamaro RURA gitangarije ko kuva kuri uyu wa 31 Mutarama 2013, hazatangira gahunda yo guhagarika amashusho yakoreshaga uburyo bwa analogue hagatangira ubwa Digital, abafite amashanyarazi bo mu mujyi wa Ngororero bishimiye iyo gahunda.
Tubasura mungo zabo kuri uyu wa 29 Mutarama 2013, abo twaganiriye bose bemeza ko nyuma yo gusobanukirwa n’ubu buryo bashobora kuba bagiye kubyungukira mo kuko ubusanzwe batabonaga neza tereviziyo y’u Rwanda.
Ubusanzwe muri aka karere, byumwihariko mu mujyi wa ngororero, kubona amashusho byabonaga umugabo bigasiba undi, kuko abenshi mubatunze ibikoresho byifashishwa mu kureba tereviziyo bavuga ko batabona amashusho ahubwo bagahita mo kureba amafirimi n’indirimbo.
Eric Nsengimana, umwe mubafite ibikoresho ubundi byafasha mu kureba tereviziyo ariko akaba atayireba, avuga ko abimaranye imyaka 2 ariko atarareba televiziyo n’inshuro nimwe kuko atari asobanukiwe icyo yakora ngo azibone harimo no gukoresha utwuma twa decodeur.
Mu mujyi wa ngororero, bake babashaga kubona televiziyo y’u Rwanda hakoreshejwe uburyo busanzwe usanga baramanitse za antene (Antaine) ku biti cyangwa ibyuma birebire cyane hejuru y’amazu kuburyo nabyo wasangaga bibangamye cyane cyane mu gihe cy’umuyaga mwinshi.
Bafite amatsiko menshi
Nubwo bavuga ko bishimiye uburyo bwa digital, ndetse bakavuga ko bakeneye uwabegereza za decodeurs kuko biteguye kuzigura, baranashidikanya ku bwiza bw’amashusho bazabona mu karere kabo igihe bizaba byabagezeho.
Imwe mu mpamvu zuku kutemera neza, ni igihe kirekire cyashize kugira ngo muri aka karere babone tereviziyo, kuburyo nta myaka 4 irashira abantu batangiye kuyibona nabwo kuburyo budashimishije.
Umwe mubo twaganiriye yagize ati “hari ikinyamakuru kigeze kwandika ngo nta antaine ya teviziyo nimwe igaragara mu karere ka Ngororero, bivuga ko nta muntu numwe urebe tereviziyo”. Akomeza avuga ati “ibyo bimaze imyaka irenge 4 kandi ibyo bavugaga byari ukuri’.
Ubu rero, uwo muturage aribaza niba mu karere atuye, ahageze amashanyarazi buri rugo rugiye kureba tereviziyo nkuko bimeze mu yindi mijyi y’uturere.
Nibiramuka bikunze amashusho akagaragara neza, ngo bizanagabanya umubare w’abantu bataga ingo zabo bakajya kureba amafirimi na tereviziyo ahandi kubayibonaga, kuko usanga ari umuco warenze abana ukagera no mu bakuru.
Gusa, akarere ka Ngororero nubwo kadasanzwe kabona neza amashusho ya tereviziyo y’u Rwanda, nti kari ku rutonde rw’uturere 10 RURA yatangaje ko iyi gahunda igiye gutangirizwa mo.


text:
Mu nama yahuje abikorera, abayobozi b’inzego z’ibanze, RDB na RALGA mu kurebera hamwe uburyo habaho ubufatanye hagati y’izi nzego mu guteza imbere igihugu; Minisitiri w’intebe Dr Habumuremyi Pierre Damien yashishikarije abikorera gucuka kuri Leta bakishakamo ibisubizo.
Muri iyi nama yarimo abayobozi b’intara, uturere, n’abashoramari batandukanye, haganiriwe ku buryo haramutse habayeho ubufatanye bwiza hagati y’abikorera n’inzego z’ibanze igihugu cyatera imbere bityo ijambo kwigira rikarushaho gutezwa imbere hadategerejwe inkunga.
Nkubiri Alfred ukora ibikorwa by’ishoramari mu buhinzi n’ubworozi byo gucuruza ikawa mu turere turenga 10, yasabye abashoramari kutumva ko bajya mu mahanga kurangurayo ibyo bacuruza gusa, ko ahubwo banashora imari yabo mu giturage mu buhinzi kuko kuko na bwo bwinjiza.
Minisitiri w’intebe yasabye abashoramari bo mu Rwanda n’abikorera muri rusange kumva ko badakwiye gutegereza ubufasha buva kuri Leta, ko bo ubwabo bagomba kubanza kwishakamo ibisubizo bashora imari aho itari Leta ikaza ari umufatanyabikorwa wa kabiri. Ati “Mwumva iyo Nyakubahwa Perezida wa Repubulika agiye mu gace runaka abantu bamusaba ko abubakira hoteli. Ubundi ibi bigomba gukorwa namwe abikorera kuko biri mu bizatuma mwiteza imbere ndetse n’ako gace kagatera imbere, ariko kubera ko mutabikora ni yo mpamvu mubona Leta ibyikorera.”
Minisitiri w’intebe kandi yasabye abikorera gucika ku muco wo kumva ko gutera imbere ari ukujya mu mahanga gukora ubucuruzi, abasaba gushora imari hasi mu turere kuko hari byinshi batageraho kandi byabateza imbere.
Abayobozi b’uterere na bo bahawe impanuro ko bagomba kugirana imikoranire myiza n’abikorera bari mu turere twabo n’umuco wo kwambura ba rwiyemezamirimo ugacika burundu, basabwa icyakora kubikorana ubushishozi kuko hari ba rwiyemezamirimo badakora neza ibyo baba biyemeje cyangwa ntibanabirangize.


text:
Nyuma y’igihe cy’amezi 6 bamaze biga umwuga w’ubudozi mu kigo cy’urubyiruko cya Kabaya, abasore n’inkumi bagera kuri 25 babonye impamyabumenyi bashyikirijwe kuwa 22 Gicurassi 2014. Bahise bibumbira muri koperative y’ubudozi kuburyo ubu bafite konti muri banki mu rwego rwo kugira ubuzima bufite intego.
Umwe mu bahuguye uru rubyiruko ku bufatanye bwa Technoserve na MYICT Bwana Ngaruyubumwe Donatien yabashimiye umuhati bagize kugirango babone icyerekezo cy’ubuzima, abashishikariza kuba inyangamugayo bakirinda gutega amaboko ahubwo bakarangwa n’ubutore mu kwigisha abandi kugera ku buzima bufite vision.
Maniriho Gilbert, umwe mu babonye seritifika, Yivugiye ko kubera ubumenyi avanye muri iki kigo yemeye ko aho kubaza abandi icyo bakumariye ahubwo wagaragaza icyo wabamariye n’icyo wimariye.
Umukozi w’akarere ufite urubyiruko, siporo n’umuco mu nshingano ze Twayigize Osee avuga ko Leta yitaye ku rubyiruko rwo Rwanda rw’ejo irushakira ejo heza. Yabawiye ko kuba ari imfura z’iki kigo bahawe byinshi bakaba banasabwa byinshi.
Umunyamabanga nshingwabikorwa w’umurenge wa Kabaya Mupenzi Esdras yibukije urubyiruko kwirinda gutega amaboko kandi aribo mbaraga z’igihugu agira ati “kibe ikizira gusabiriza kuko akaboko gasaba gahora kari hasi y’agatanga, kandi ko akaboko gahora kagutamika ubutitsa gashobora no kukuniga ukemera”.
Imfura z’iki kigo zasabwe kukibera ba ambasaderi beza kikarusaho kumenyekana no kugirira benshi akamaro. Ikigo cy’urubyiruko cya Kabaya gifasha urubyiruko mu mahugurwa anyuranye nko kwiga imishinga, gahunda ya hanga umurimo , gutanga ubujyanama mu buzima bw’imyororokere, kurwanya ibiyobyabwenge n’ubuzererezi.
Ikigo cyatangiye gukora muri 2013. Mu gihe kiri imbere kizatanga izindi serivisi zijyanye n’ubuzima nko kwipimisha ubwandu bw’agakoko gatera SIDA. Ndetse ubuyobozi bwa police bwasabwe ko hakwigwa uburyo cyazigishirizwamo amategeko y’umuhanda. Hateganijwe kandi ko haziyongeramo n’indi myuga inyuranye nko kwiga gusudira, gukora amazi, ubwubatsi n’ubundi bugeni.


text:
Nta zibana zidakomanya amahanga, ahari abantu ntihabura urunturuntu ndetse n’indi migani, ni ibigaragaza uburyo kuba havuka intonganya hagati y’abakundana n’abashakanye ko ari ibintu bishoboka kandi bikaba hari icyo byahindura kuburyo mwabanaga. Impuguke Marion Garteise akaba n’umunyamakuru mu by’ubuzima yagize icyo avuga mu kwirinda ibyakwangizwa n’intonganya mu nyandiko dusanga ku ruburwa rwa internet rwa e-sante.com
Kubasha kumenya uburyo bwo gutsinda intonganya burundu usanga bidashoboka ariko hari uburyo bukwiye bwo kuzibamo zikagira icyo zisigira abagize ibyago byo kuzigwamo.
1. Umuntu ugutonganya ni ukwanga cyangwa se ugukunda cyane
Iyo umuntu agutonganije biba bigaragaza ko hari imbaraga yumva agufiteho. Umuntu ukigutinyatinya cyangwa yumva ntacyo umubwiye ntago ashobora kwirirwa gutonganya ahubwo umukoreye ikosa yakwigendera akakureka.
Ugutonganya, iyo witegereje neza ugasanga atabikorera urwango agufitiye bishobora kuba ikimenyetso cy’uko agutsimbarayeho kuko ntashaka ko umusiga kandi yababajwe n’ikosa ryawe yifuza ko ureka ayo makosa mugakomezanya.
2. Igihe mutongana nubwo umujinya wakurenga irinde kwima uwo mubana ijambo
Gutongana nubwo atari byiza ni ingenzi ko mugihe bikubayeho wowe n’uwo mubana mubitwara nk’uburyo bwo kuganira nubwo ataribwo buryo bwatoranywa ariko aho kubutwara nk’imbanziriza-mirwano ni ingenzi kugerageza kumva icyo ugutonganya aba avuga nawe wavuga ukageraho ugaceceka ukamureka nawe akakubwira.
3. Sobanurira neza uwo mukundana bisobanutse icyo utishimiye mumigenzereze ye
Ni bibi gutongana ariko ni bibi cyane gutonganya umuntu utamwereka neza ibyo yangije. Niba muri gupfa uburyo ari umusinzi, muhe ingero z’igihe yasinze bikakubabaza kurushaho, niba muri gupfa gusesagura umutungo mubwire igihe yakoresheje nabi amafaranga aho kumutuka ngo ni injiji cyangwa ngo ntazi kubara.
4. Intonganya ziba mbi cyane izo zigamije gusa kubabaza
Mu gihe wumva uri mu ntonganya, irinde ko zifata indi ntera ngo zibe zagera aho wifuza kubabaza cyangwa kugirira nabi uwo utonganya. Mu gihe umujinya ubaye mwinshi, ni byiza cyane kwirinda kuguma iruhande rwe cyangwa guceceka. Kumujya kure amasaha macye umutima ukabanza ugatuza bishobora gutuma buri wese atekereza kurushaho icyo kibazo kigakemuka.
5. Mu ntonganya icyingenzi ni uko zarangiye
Intonganya zigira uko zirangira, iyo zirangiye mumenye ikosa buri wese akemera ko yarikenera ibyo ni ntamakemwa. Uko intonganya zirangiye bigaragaza neza uko na nyuma yo gutongana ubuzima bugiye kurushaho kuba bubi cyangwa se bukaba bwiza.
Gutongana ni uburyo butari bwiza bwo kwerekana ibyifuzo byawe ariko mu gihe bikugwiririye irinde ko hakwangirika byinshi ariko mubyo wirinda kurusha ibindi irinde kurwana no kugengwa n’umujinya kuko uko ugenda ukura hashobora kuvuka ikintu kibi kurusha ikibazo mwari mufite mutongana harimo n’ubwicanyi mu bashakanye rimwe mu mahano yagwiriye ingo z’ubu dukwiriye kurwanya twese
Posted by MANIRAKIZA Théogène/Gukunda.com


text:
Kirazira gukoranura umugore yarabyaye. Iyo umugore atabyaye kandi akananiranwa n’umugabo, baramusenda. Iyo bashaka kumuhima, babigenza batya :
INKA
Iyo umugore bamusenze atarabyara, baramukoranura. Inka bakoye iyo ikamwa, bayikamira mu idegede, bakajya kujugunya mu mwobo w’umurerajuru, batongera bati:” Uko idegedege ritagira uruho, ntirigire igicuma, ni ko iyo nka itabyaye ngo ikuze “. Inka yaba idakamwa, bakayipfura ubwoya bakabuta mu mwobo w’umurerajuru, ngo ntibe ikibyaye. Abashatse kandi, inka bayigeza mu nzira, bakayirasa bagatongera bati: “Uko iyi nzira idasiba kugendwa, ni ko Nyirakanaka adasiba kujya mu mazu, kandi ajye ahora ameze nk’inka bakubise irago, ajye ahora ava amaraso.
AGACUMA
Ubundi bareba agacuma umugore yajyaga anyweramo imiti, bakagahambiramo inyama, bakagashyira ku mugina, bati:” Uko igisiga kidasiba kuguruka, ni ko Nyirakanaka adasiba kujya mu mazu. “
AGASEKE
Abashatse kandi bareba agaseke umugore yazanye, bakakajugunya mu mugezi uhurura, bati: “Nyirakanaka bamuhaye umugaragu, ngo arajye ahora ahurura imisozi yose “.
URUTETE
Abandi benda urutete rw’amasaka bakarujugunya mu mugezi, ngo bamuhaye impamba, ngo: “Nyirakanaka ajye ahora ahurura nk’uwo mugezi “.
IMIHANGO: Mgr Aloys Bigirumwami
IZINDI NKURU


text:
Abatuye mu Mudugudu wa Muhabura, Akagari ka Kivugiza Umurenge wa Nyamirambo, akarere ka Nyarugenge bahangayikishijwe no kutagira itumanaho rihagije muri telefoni zigendanwa no kuri mudasobwa.
Kutagira umuyoboro w’itumanaho (network) uhagije kuri telefoni biri mu bihangayikishije abaturage bo mu Mudugudu wa Muhabura. Iki kibazo ngo bakimaranye imyaka irenga icumi.
Musabyimana Claire umwe mu bahatuye, avuga ko babuze abo bashyikiriza iki kibazo usibye kugicisha mu itangazamakuru. Agira ati “Sinumva impamvu tumara igihe kingana gutya tutagira itumanaho rihagije kandi turi muri Kigali.” Itumanaho ry’umurongo wa telefoni ritabageraho uko rikwiye ni irya TIGO, MTN na Airtel bisanzwe bikorera mu Rwanda.
Avuga ko inshuro nyinshi hari igihe byanga kumvikana n’abandi kuri telefoni akazi kabo ntikagende neza. Ikindi ngo ni uko hari abakunze kuhakorera ubukerarugendo bwo kugendera ku mafarashi n’abajya kuhakorera indirimbo z’amashusho bakabangamirwa no gusanga nta muyoboro w’itumanaho uhari.
Twagerageje guhamagara ku murongo wa telefoni ubuyobozi bwa RURA inshuro nyinshi nti byadukundira, kugirango bagire icyo badutangariza ku bijyanye no gukemura icyo kibazo.